1 NYHEDSBREV UGE Læs også nyhedsbrevet direkte på vores hjemmeside: MARKED OG ØKONOMI Infomedia overtager Infopaqs aktiviteter i Danmark Infopaq bliver Infomedias samarbejdspartner i Sverige og Tyskland Med virkning fra den 1. juni har Infomedia overtager Infopaq Danmarks kunder og medarbejdere. Infomedia bliver samtidig Infopaqs partner på det danske marked og med aftalen opnår Infopaq mulighed for at udvide antallet af kilder, som kan leveres digitalt fra danske medier. Infopaqs hovedkontor fastholdes i København, hvor gruppens ledelse, forretnings- og IT-udvikling fortsat vil operere fra. - Det er to markedsledere, der indgår samarbejde. Aftalen med Infomedia vil give vores kunder det bedste digitale udbud fra det danske marked, og samtidig bliver Infopaq Infomedias samarbejdspartner på de nære markeder i Sverige og Tyskland, hvor Infopaq er markedsleder, siger den administrerende direktør i Infopaq Jacob Meibom. - Vi er glade for at have fået dette samarbejde på plads og ser frem til at byde såvel kunder som medarbejdere velkommen hos Infomedia udtaler den administrerende direktør i Informedia Tim Wolff Jacobsen. Læs mere på Berlingske Media øger sit overskud 2011 stod i konsolideringens og udviklingens tegn for Berlingske Media Berlingske Media A/S fastholder sin positive udvikling fra 2010 og kommer ud af 2011 med et positivt resultat på 64,6 millioner kr. før skat, hvilket er en fremgang på godt 40 millioner kr. i forhold til 2010, oplyser selskabet i en pressemeddelelse. - Vi er godt tilfredse med, at vi kan forbedre vores overskud i disse tider, hvor vi står overfor en tredobbelt udfordring: Store strukturelle forandringer i markedet, store behov for investeringer i nye aktiviteter og et privatforbrug, der stadig hænger i bremsen. Finanskrisen har endnu ikke\n2 sluppet sit tag, og annoncesalget har været meget uforudsigeligt gennem 2011, siger koncernchef Lisbeth Knudsen. For Berlingske Media har året stået i konsolideringens- og udviklingens tegn. Lokale ugeavis-titler er blevet solgt fra og nye er kommet til blev bl.a. året, hvor Berlingske Media blev medejer af Bornholms Tidende, søsatte et rejsemagasin, startede en helt ny landsdækkende radiostation og satte ekstra skub i strategien om betaling for unikt indhold på nettet og på mobile platforme. BT- Plus har nu fået selskab af en Berlingske Plus og en Business Plus-butik med masser af spændende indhold og specialbutikken Business Premium. - Vores fokus i 2012 er at skrue op for betalingen for indhold på nettet og de mobile platforme. Antallet af mobile brugere stiger dag for dag, og vandringen fra de trykte medier til de digitale sker for tiden med en hast, der er ny for markedet. Det handler om at følge med og være klar til at modsvare behovet for kvalitetsindhold på de digitale platforme, siger Lisbeth Knudsen. Eniro overtager annoncenetværket Open AdExchange Denmark Selskabet har store ambitioner på markedet for sponsorerede links Eniro har indgået en aftale med annoncenetværket Open AdExchange Denmark ApS, som betyder, at Eniro overtager alle aktiver i det danske selskab. Med handelen overtager Eniro et særdeles attraktivt netværk for sponsorerede links, hvor størstedelen af de store danske mediehuse er partnere. Netværket når ud til 80% af de danske internetbrugere. Derudover har Open AdExchange siden grundlæggelsen i 2008 opbygget en stærk kundeportefølje, der indeholder en stor del af de danske medie- og digitale bureauer, skriver selskaberne i en pressemeddelelse. Handelen er en strategisk milepæl i Eniros bestræbelser på at realisere koncernens store ambitioner på markedet for sponsorerede links: - Vi overtager aktiviteterne fra en iværksættervirksomhed med et stort potentiale. Det potentiale ligger først og fremmest i det attraktive netværk af mediepartnere, som betyder, at vi nu kan vise sponsorerede links på stort set alle Danmarks store onlinemedier. Samtidig styrker vi forretningen, fordi vi overtager en stærk kundeportefølje samt en række tekniske systemer, der optimerer vores overordnede drift af sponsorerede links, siger Stefan Kercza, adm. direktør i Eniro Danmark A/S. Købet omfatter kun de danske aktiver i Open AdExchange, og det er aftalt mellem parterne, at købsprisen for handelen ikke offentliggøres. Eniro overtager alle ansatte i det danske selskab. Mediehus åbner shop for abonnenter JydskeVestkysten åbner webbutik jvshop.dk Abonnenterne på JydskeVestkysten får fra denne uge mere for deres abonnement end den trykte avis. De kan nu også med fordel handle i mediets nye web-butik jvshop.dk Som abonnent kan man købe en lang række produkter, rejser og adgang til arrangementer kun for abonnenter, til specielt lave loyalitetspriser. Og handler man i jvshop.dk i stedet for andre webbutikker, så er der en del at spare, skriver JydskeVestkysten i en pressemeddelelse. 2\n3 Om baggrunden for den nye jvshop.dk fortæller salgsdirektør Henrik Damgaard-Hansen: "Vi vil gerne belønne vores loyale abonnenter, og derfor lancerer vi nu en udvidet webshop, hvor de kan købe ting til en reduceret pris. Vi har forhandlet nogle gode priser på plads, så der er en del penge at spare for vores trofaste abonnenter. Vores håb er at mange opnår så meget rabat på et år, at det modsvarer prisen for et abonnement Jvshop.dk er ikke kun en webshop for abonnenter, da alle har mulighed for at handle - men det er kun abonnenter, som holder JydskeVestkysten til normal pris, der har ekstra lave priser. SYNSPUNKT Om lidt bliver her stille Af Lars Jespersen, Nordjyske Medier, formand for RADIOERNE Alt der kan digitaliseres, bliver digitaliseret, og så er det jo bare om at komme i gang. Radio er let at digitalisere og produktionen af radio har i mange år været digital, men mærkværdigt nok så udsendes radio i Danmark stadig på de gamle analoge FM-sendere. Ganske vist sendes DR, Radio24syv og landsdækkende kommercielle stationer også på det digitale format, DAB, men de lokale radioer, som fylder godt i lydbilledet, holdes udenfor. Det gør DR s regionale kanaler også. Det skyldes, at den politiske beslutning om digitaliseringen af radio i årevis er blevet udsat. Måske skal de lokale radioer bare være ligeglade. Det går meget godt med mange lyttere på FMkanalerne, og der er mange muligheder for at streame radio på internettet og via mobiltelefoner. ANR i Nordjylland har fx netop lanceret fire rene net-radioer (Demo, Alternativ, Rock og Hits) udover, at hovedkanalen streames. Dertil kommer, at mens den politiske beslutning trækker ud, så har der været ro om radioernes sendetilladelser, og det har løst et gammelt problem med, at de private radioer ikke kunne vide, hvor lang tid frem, de fik lov at sende. Men når nu digitalisering ikke er sådan noget, man kan beslutte sig udenom eller sætte på pause, så bringer det de lokale radioer i et voldsomt dilemma. Skal de satse på selv at skabe en streamingbaseret digitalisering, som ikke styres af politisk bestemte sendetilladelser til broadcast, eller skal de sætte deres lid til, at der snart træffes en beslutning om digitalisering af al radio i Danmark? Så længe der kun er en delvis digitalisering, så går det ud over lytterne, og det går ud over radiomediet som helhed. Når lytterne ikke kan få det fulde kanaludbud i samme format, så bliver de spredt og får et mindre udbud og stilles overfor et valg om, hvilket apparat de næste gang skal købe. Den mangfoldige vifte af lokale radioer har aldrig haft den helt store indtjening. Men udgifterne holdes nede, og kreativiteten og innovationen holdes i top, og så løber det rundt alligevel. Det kan let væltes af flere års digitalt efterslæb og af uvished om, hvad fremtidsmulighederne er. Og så bliver her så stille. Det har de ikke fortjent på Radio Limfjord, Radio Mojn, Skive, ABC, Diablo, Klassisk, Globus, Køge, Sydhavsøerne og mange flere. Navnene i sig selv illustrerer mangfoldigheden og den lokale nærhed. Så kære politikere, kom nu med den afklaring af, hvordan al radio i Danmark bliver digital. 3\n4 MEDIEVERDENEN Jyllands-Posten opgraderer onlinemedier Alle Jyllands-Postens digitale medier samles under et brand Efter et års forarbejde er Jyllands-Posten gået i luften med en moderniseret udgave af de digitale nyhedsmedier på web og mobil. Der er tale om gennemgribende ændringer. Vi samler alle vore digitale medier under Jyllands- Postens brand, der bygger på troværdig og seriøs kvalitetsjournalistik. Vi mener, at vi har fået stærkere og mere dynamiske sites, der understøtter vore journalistiske ambitioner om at bevare positionen som den førende nyhedsleverandør blandt de seriøse nyhedsmedier herhjemme," siger internetredaktør Jørgen Schultz-Nielsen, Jyllands-Posten. Moderniseringen indebærer, at portalerne fpn.dk, spn.dk og kpn.dk nedlægges, og indhold om forbrug, sport og kultur integreres under jp.dk. Samtidig med at designet er ændret, er der blevet tilført en lang række nye funktionaliteter, der bringer Jyllands-Posten blandt de mest moderne nyhedshjemmesider i verden, siger Jørgen Schultz-Nielsen. Vi kan nu i endnu højere grad differentiere nyhederne og tilføre de enkelte historier en digital dimension, der understøtter målet om at servere kvalitetsjournalistik. Vi er overbeviste om, at vores læsere og annoncører oplever ændringerne som værdiskabende," siger Jørgen Schultz- Nielsen. Designændringerne gælder ikke alene jp.dk og epn.dk, men også mobilsitet mobil.jp.dk, der i disse måneder oplever en stor trafikvækst. GAFFA indgår samarbejde med MSN GAFFA skal levere friske musiknyheder, anmeldeser og billedgallerier til MSN MSN lancerer et nyt musikunivers produceret af GAFFA til sine mere end en million danske brugere. GAFFA og MSN har indgået en samarbejdsaftale, der indebærer, at GAFFA bliver leverandør af friske musiknyheder, koncert- og albumanmeldelser og billedgallerier. Indholdet deles med Gaffa.dk, og kommer hos MSN i kontakt med et nyt stort publikum. - Det er vores håb, at et stort publikum vil få glæde af vores intensive dækning af musikområdet, som dækker et bredt spekter af genrer og begivenheder fra smalle albumudgivelser til kæmpebegivenheder som Roskilde Festival, udtaler Robert Borges, direktør i GAFFA. - Vi har valgt GAFFA som vores nye indholdspartner, fordi det er et medie, som dækker musikken bredt, seriøst og skarpt. Desuden er en hyppig nyhedsopdatering vigtigt når vi skal underholde vores brugere, udtaler Trine Ahrensberg, chefredaktør på MSN Danmark. 4\n5 DR omlægger sine tv-kanaler i 2013 DR lancerer to nye kanaler DR3 og Lille Ramasjang og lukker DR Update og DR HD DR omlægger sine tv-kanaler i Det sker blandt andet med styrkelse af aktualitets- og nyhedsdækningen på DR2 og med lanceringen af to helt nye kanaler: DR3 og Lille Ramasjang samtidig med at DR Update og DR HD lukker. Styrkelsen af aktualitets- og nyhedsdækningen på DR2 sker med afsæt i et ønske om at gøre DR2 endnu stærkere. Kanalen skal sende hele døgnet og være på pletten med de vigtigste nyheder, men samtidig skal den leve op til en ambition om at levere endnu mere perspektiv, baggrund og analyse af nyhedsstrømmen, end tilfældet er i dag, oplyser DR. - Der er tale om et fokus, som ligger i naturlig forlængelse af vores overordnede strategiske ambitioner på nyhedsområdet. DR2 skal være DRs samfundskanal og skal styrkes med udgangspunkt i den position, kanalen allerede har som et af Danmarks absolut stærkeste mediebrands. Den skal ikke bare sende de seneste nyheder, den skal i højere grad behandle nyhederne, levere analysen, perspektiverne og baggrunden. DR2 skal være en kanal med både vid og bid og med plads til seriøsitet og skarp samfundssatire, siger DRs generaldirektør Maria Rørbye Rønn. DRs omlægning af tv-kanalerne omfatter også to helt nye kanaler. DR3 bliver en kanal, som skal overraske, provokere og udfordre, og som målrettes yngre seere i alderen år. Lille Ramasjang bliver et trygt børneunivers for de alleryngste seere i alderen 3-6 år, mens DR Ramasjang, som vi kender den i dag, fremadrettet skal fokusere på de 7-12-årige. Kanalomlægningen omfatter også kulturkanalen DR K, som vil blive styrket med flere originale kulturprogrammer og mere vægt på historie, hvor kanalen får en mere klar og udvidet rolle i forhold til DR2. UNGE OG MEDIER Fodboldfeberen har nået til Andeby og Anders And Europamesterskaberne præger danske medier Ingen medieforbruger kan være i tvivl om, at Europamesterskaberne i fodbold starter i dag. De fleste dagblade har udgivet særlige EM-tillæg, tv-stationerne en række optaktsudsendelser, og der er også udsendt særlige magasiner om den forestående fodboldbegivenhed. Det er ikke kun de traditionelle nyhedsmedier, som sætter fokus på EM. Et magasin, der normalt ikke er et aktualitetsmedie, er Anders And. Fodboldfeberen er også nået til Andeby. I den nyeste udgave af Anders And, der udkom torsdag, ses en af landsholdets yngste spillere Christian Erik på forsiden sammen med Anders And, hvor de fejrer en dansk EM-triumf. - Vi ved, at mange af vores læsere er superinteresserede i fodbold, og derfor synes vi, det kunne være sjovt med en lille hyldest til landsholdet, hvor vi ande-fiserer dem og håber, de klarer det godt til EM," siger Martin Oesten, produktchef hos Egmont Serieforlaget til EkstraBladet. Om der bliver noget at fejre eller landsholdet efter EM kan tituleres et tegneseriehold vil de kommende ugers kampe vise. 5\n6 TENDENSER OG VIDEN Stor læserinteresse for ny betalingsløsning Halvdelen af abonnenter på norsk dagblad registrerer sig på ny betalingsløsning Den norske avis Fædrelandsvennen har umiddelbart haft succes med at indføre en ny betalingsløsning, som indebærer, at 70 procent af indholdet på bladets web-site alene er tilgængeligt for betalende abonnenter. Det er især egenproduceret redaktionelt indhold og analyser og kommentarer, som ligger bag betalingsmuren, mens mindre eksklusivt stof fortsat er tilgængeligt for alle, skriver Mediebedrifterne.no Halvdelen af bladets abonnenter er blevet registreret som brugere tre uger efter, at betalingsløsningen trådte i kraft. Bladet har tre succeskriterier for projektet. Det er trafikken, antal registrerede abonnenter og nysalget. Mens antal registrerede brugere er højt, er trafikken på sitet mindre stabil efter lanceringen. Der er samtidig sket et nysalg af abonnenter med 300 nye årsabonnenter solgt på en uge. Læs mere om betalingsløsningen på NYT FRA DANSKE MEDIER Følg Danske Medier på de sociale medier Danske Medier udbreder viden og holdninger nu også på LinkedIn og Facebook. Hvis man har en mening eller ønsker at følge med i, hvad der sker hos Danske Medier, er der grund til at melde sig ind i Danske Mediers gruppe på LinkedIn eller Synes godt om siden på Facebook. Her kan man følge med i de seneste nyheder og se Danske Mediers kommentarer til relevante emner. - Vi ønsker at være der, hvor medlemmerne er, og breder derfor helt naturligt vores kommunikation ud på de sociale medier. Vores tilstedeværelse på LinkedIn og Facebook supplerer vores øvrige kommunikation via blandt andet website og nyhedsbreve, og det er vores ønske at skabe levende debat og relevant information om, hvad der foregår i Danske Medier gennem vores aktiviteter på de sociale medier, siger journalistisk direktør Christian Kierkegaard, Danske Medier. Danske Medier håber, at både ansatte hos medlemsvirksomheder og andre i og omkring mediebranchen fremover vil følge foreningens sociale medieaktiviteter. Find Danske Medier på Linkedin her: Og på Facebook her: 6\n7 Danske Medier arrangerer studietur til Washington Besøget har fokus på politisk kommunikation, journalistik og digitale medier Danske Medier arrangerer den september 2012 studietur til Washington med fokus på det amerikanske præsidentvalg. Kampagnestyring, sociale medier, bruger/borgerinddragelse, meningsmålinger og politisk journalistik i forbindelse med præsidentvalget er centrale temaer for turen. Besøget fokuserer på, hvordan medievirksomheder, kommunikationsbureauer, politiske partier og interesseorganisationer arbejder med politisk kommunikation, journalistik og digitale medier. På turen besøges førende eksperter og institutioner og de to store partiers kampagneorganisation. Programmet henvender sig til ledere inden for mediebranchen og politiske journalister. Læs mere om program, pris og tilmelding på Radiobranchen samarbejder om RADIODAYS Danske Medier, DR, Radio 24syv, New radio og SBS Radio sammen om RADIODAYS Efter ti års samarbejde mellem DR og de kommercielle radioer er radiobranchen gået sammen om at danne foreningen RADIODAYS Danmark. Foreningen er stiftet af Danske Medier, Radio24syv, DR, New Radio A/S og SBS Radio A/S. Formålet er at give de danske radiomedarbejdere et solidt fagligt grundlag at mødes på, få ny viden samt netværke på den årlige RADIODAYS. - Branchen har bakket helhjertet op omkring initiativet, som ligger helt i tråd med, hvad vi ellers samarbejder omkring, siger direktør Marianne Bugge Zederkof fra Danske Medier, der er valgt som formand for RADIODAYS Danmark. Årets RADIODAYS er allerede godt på vej. Dels har projektledelsen mødtes med radiomedarbejdere over hele landet for at få inspiration, dels er den daglige organisation på plads. Bestyrelsen har udpeget Christian Kjeldsen til atter at stå i spidsen for RADIODAYS Vi er i gang med at få aftaler på plads med indenlandske og udenlandske oplægsholdere og de topnavne, vi er gået efter, har vi fået og fra næste uge begynder vi at opdatere radiodays.dk med nyheder omkring programmet, siger projektleder Christian Kjeldsen. Årets konference holdes i Ingeniørernes Hus på Kalvebod Brygge i København september 2012 og i gåafstand fra hotellerne Tivoli Hotel og Wake Copenhagen, der danner rammerne om dagsprogrammerne fredag og lørdag. PRIX RADIO afholdes i CPH Conference i DGI Byen. Billetsalget starter fredag den 15. juni 2012, ligesom hovedprogrammet er klar på på dette tidspunkt. 7\n8 JOB OG KARRIERE Ny ansvarshavende redaktør på Vand & Jord Charlotte Kjærgaard afløser Flemming Jørgensen Fagtidsskriftet Vand & Jord, der udgives af Selskabet for Vand & Jord og Forlaget Nepper & Stagehøj, skifter redaktør. Den mangeårige redaktør Flemming Jørgensen har ønsket at fratræde. Han erstattes af Charlotte Kjærgaard fra Forskningscenter Foulum. Tidsskriftet rummer artikler og debat om miljøforhold i vore ydre omgivelser. Henrik Øe fortsætter som forbrugerombudsmand Erhvervs- og vækstministeren forlænger Henrik Øe for tre år. Erhvervs- og vækstminister Ole Sohn har udpeget Henrik Saugmandsgaard Øe som forbrugerombudsmand for en ny 3-årig periode. Han har været forbrugerombudsmand siden 1. november 2006, hvor han kom fra en stilling som kontorchef i Justitsministeriets Lovafdeling. Forbrugerombudsmanden udtaler i den forbindelse: - Jeg er meget glad for erhvervs- og vækstministerens beslutning, og jeg ser frem til at fortsætte arbejdet som forbrugerombudsmand med de mange udfordringer, som området byder på. Mikael Kamber tilbage til tv Efter chefposter på JydskeVestkysten og DR bliver Mikael Kamper studievært på TV 2 NEWS Den tidligere studievært på TV2 Nyhederne, Mikael Kamber, vender efter nogle år som chefredaktør på JydskeVestkysten og direktør i DR tilbage på tv nu som studievært på TV2 NEWS. Mikael Kamber skal være vært på et nyt journalistisk program 21eren på NEWS. 21 eren på NEWS bliver det journalistiske fyrtårn i NEWS aftenflade på et tidspunkt, hvor mange danskere er vant til at få en landsdækkende nyhedsudsendelse. Det bliver en nyhedsudsendelse, der passer fint ind i danskernes aftenrytme, og ambitionen er at give seerne en udsendelse, der giver det nødvendige overblik suppleret med masser af perspektivering og indsigt. For de, der kun kan afse tid til at se en enkelt time på TV 2 NEWS, vil 21 eren på NEWS være et rigtig godt valg, siger Mikkel Hertz og tilføjer: 8\n9 - Men 21 eren på NEWS lever selvfølgelig også op til NEWS slogan, Først 24 timer i døgnet, så hvis der sker noget stort, går vi i breaking og gør det, vi er bedst til nemlig at være først og størst på sagen, siger Mikkel Hertz. Det nye program går i luften til august samme tid som DR flytter sin sene nyhedsudsendelse fra kl. 21 til KALENDER 12. juni kl 13:00 i Pressens Hus, Kbh Seminar: WordPress, Sitecore, Drupal, Umbraco hvilket CMS skal I vælge? Gennem fire cases ser vi 12. juni kl. 13 på svagheder og styrker ved de mest brugte systemer Valg af Content Management System CMS er en af de helt store beslutninger og ofte træffes den på et upræcist grundlag, præget af et uoverskueligt marked og udbud. For medievirksomheder er der et par favoritter blandt CMS systemerne, og på et møde hos Danske Medier, Pressens Hus, Skindergade 7, København K, tirsdag 12. juni kl bliver der derfor stillet skarpt på fordele, ulemper og priser for et par af de væsentligste systemer: WordPress, Sitecore, Drupal og Umbraco. Gennem fire cases ser vi på svagheder og styrker ved de mest brugte systemer. Hør om faldgruber og brugervenlighed, besværligheder og fleksibilitet og se systemerne i aktion. Deadline for tilmelding er fredag 8. juni 2012 kl. 15, og prisen er 400 kroner for medlemmer. Læs mere på: Start 10./11. september i Aarhus og Kbh Kursusforløb: Den ny Redaktørskole Danske Medier indbyder til et kursusforløb, målrettet mod redaktører og redigerende medarbejdere på danske medier. Formålet er at sætte deltagerne i stand til at blive bedre redaktører. Den ny redaktørskole inddrager bl.a. samspillet med elektroniske medier og udviklingen af nye måder at arbejde på. Der vil stadig være fokus på det at være redaktør på et trykt blad men flere og flere redaktørers virkelighed bliver flermedial, og derfor får den praktiske tilgang til de nye muligheder en større plads på den nye redaktørskole. Læs mere på: Århus: Khb: 9\n10 ANNONCER Stillingsopslag: Uddannelsesleder til Kommunikationsuddannelsen (Kbh eller Aarhus) Kommunikationsuddannelsen på Danmarks Medie- og Journalisthøjskole er en ny uddannelse og udbydes på højskolens campus Aarhus og campus København. Uddannelsen blev etableret i 2011, og den er dimensioneret til 350 studerende. Vi søger en uddannelsesleder, som kan fortsætte opbygningen og udviklingen af uddannelsen. Ansøgningsfrist: Onsdag den 13. juni kl Læs hele stillingsopslaget her: Stillingsopslag: Direktør - digital forretningsudvikling til NORDJYSKE Medier A/S NORDJYSKE Medier A/S er en del af NORDJYSKE koncernen, der består af ejervirksomheden NORDJYSKE Holding A/S samt søsterselskabet NORDJYSKE Kommunikation. Som et led i mediehusets strategiplan for de kommende år ønskes et stærkt fokus på udvikling af digitale forretningsområder, dels ved en styrkelse af eksisterende digitale-/online forretningsaktiviteter og dels ved opkøb af interessante forretningsaktiviteter, der rækker ud over Nordjylland. Stillingen er nyoprettet og med reference til den administrerende direktør. Se fuldt opslag på aspx?jobId=LJA &list=SearchResultsJobsIds&index=9&querydesc=SearchJobQueryDescription&viewedfro m=1 Den direkte vej til den offentlige beslutningstager! Gratis prøveabonnement i 30 dage på KOMMUNEN, netavisen dknyt og AGORA. Abonner på avisen KOMMUNEN, netavisen dknyt og det nye debat- og vidensforum for de professionelle, AGORA. GRATIS: Prøv alle tre medier frit i 30 dage. Bestil test-abonnement her 10\n11 Invitation til seminar om Open Content og Xlibris 7, d. 11. juni kl :00 Infomaker Danmark byder velkommen til et seminar målrettet mediehuse. Seminaret gennemgår udover Infomakers arkivløsninger også hvordan man frigør og skaber nye forretningsmuligheder omkring avisens eller bladets mest værdifulde aktiv - indholdet! Open Content og Xlibris 7 er et nyt koncept for både langsigtet arkivering af materiale og til publicering i digitale kanaler som web og apps. Se mere om seminaret jvnf nedenfor eller kontakt for yderligere oplysninger / Brancheseminar om effektiv multikanal produktion og annoncebooking Vil du se hvordan ledende forlag i Norden og Europa arbejder i dag? Kom til Copenhagen Island Hotel torsdag 21. juni. Vi har fornøjelsen af at invitere dig til et brancheseminar for medievirksomheder indenfor magasiner og aviser. Vi tilbyder to sessioner, hvor PagePlanner og ad DEPOT softwaren bliver præsenteret på management niveau. Se invitationen her: KOLOFON Tilmeld dig Nyhedsbrevet Danske Medier, som opdaterer dig med nyheder fra medieverdenen i ind- og udland på: Se tidligere nyhedsbreve på: Skriv til redaktionen: Ansvarshavende redaktør, journalistisk direktør Christian Kierkegaard, Ved annoncering i Nyhedsbrevet Danske Medier kontaktes: Markedschef Henrik Thøgersen på tlf eller 11\n12 Danske Medier Pressens Hus Skindergade København K 12


Studiejob: Marketing og projektledelse - Rekruttering og udvikling af studerende\nStudiejob: Marketing og projektledelse\nBrænder du for at arbejde med digital marketing? Er du selvstændig og god til omsætte idé til handling? Vil du have en rolle med masser af ansvar, hvor kommunikation og marketing skla være med til at styrke virksomhedens digitale tilstedeværelse? Så er det dig, vi leder efter til dette spændende studiejob i Vejle!\nI dette studiejob skal du først og fremmest drive og udvikle vores samarbejdsvirksomheds markedsføring, hvor du skal bidrage til at forme virksomhedens profil udadtil. Det betyder, at du kommer til at udarbejde en kommunikations- og marketingskampagner, der øger virksomhedens online tilstedeværelse.\nSynlighed, identitet og branding på sociale medier vil være kerneopgaver, og med en analytisk og strategisk tilgang skal du sikre, at kommunikation og marketing på SoMe er alignet med virksomhedens overordnede mål og strategi. Du får ansvar for digital marketing og skal sikre, at indholdet får en rød tråd - både mellem virksomhedens hjemmeside, content, annoncering, kampagner, artikler, cases, blogindlæg mm.\nHerudover skal du bidrage til at koncernen opnår en overensstemmelse på tværs af selskaber, hvorfor der også, når Corona vel at mærke tillader det, være rejseaktivitet forbundet med stillingen. I dag har virksomheden aktivitet i Danmark, Polen, England, Sverige & Tyskland.\nContent - Skrive tekster til SoMe og website og udarbejde cases\nSkabe en øget synlighed på SoMe-kanaler og andre relevante medier\nWebsite - SEO og vedligeholdelse\nStrategi - Udarbejde og eksekvering af digital markedsføring\nKoordinering af projekter samt ledelse heraf.\nVi leder efter en studentermedhjælper, som først og fremmest synes, at SoMe, SEO og Digital Marketing er spændende arbejdsopgaver. Det er også meget vigtigt, at du brænder for at arbejde med content creation, og at du har lyst til at dygtiggøre dig inden for dette felt.\nDerudover får du et stort ansvar for virksomhedens kommunikation og digitale tilstedeværelse. Det betyder, at du skal være idérig og kreativ, men ligeledes struktureret og vedholdende i din eksekvering. Med andre ord er det vigtigt, at du tør prøve dine idéer af, og generelt får eksekveret på dine arbejdsopgaver.\nDu er selvstændig og tør udfordre status quo\nDu besidder et digitalt mindset\nDu er dygtig til at kommunikere - især skriftligt på engelsk og dansk (andre sprog, såsom Tysk vil bestemt også gavne dig i jobbet)\nDu er omgængelig, udadvendt og er ikke bange for sige din mening\nDu bliver i studiejobbet en del af en spændende virksomhed i fremgang. I dag indgår virksomheden i en gruppe på i alt fem produktionsfabrikker i 5 forskellige lande, der alle har specialiseret sig i fremstillingen af præfabrikerede piloteringspæle. Dermed opererer virksomheden både i Danmark, England, Sverige, Tyskland og Polen og udgør til sammen den største pæleproducent i Europa. Kontoret, og din primær arbejdsplads er i Vejle.


Bygningskultur 2015: Industriområder knyttet til transport (1840-1975)\nIndustriområder knyttet til transport (1840-1975)\nIndustriområder knyttet til transport: havne og jernbanearealer\nKendetegnende for de anlæg, der knytter sig til infrastruktur og transport, er en udpræget rationel og funktionel struktur – både i helheden og i de enkelte bebyggelser, der indgår i strukturen. Den overordnede type er inddelt i to undertyper, havne og jernbanearealer, som kan betegnes som trafikknudepunkter og transitområder i udvekslingen af varer og passagerer. Bygningsmassen og de tekniske anlæg er fysiske udtryk for handelsstrukturer og varehåndtering i samspil med den teknologiske udvikling og er som anden industri karakteriseret ved en stadig forandring. Internt er arealerne forbeholdt en egen logik, som adskiller sig fra rumlighederne i den almindelige by.\nEsbjerg Havn (1869-1874 samt udvidelser frem til 1980'erne)\nSærligt for havne:\nSærligt for jernbanearealer:\nAnvendelse af jernbeton fra begyndelsen af 1900-tallet ved anlægsarbejder som broer, terrænvægge og tunneler.\nJernbanenettet blev etableret på Sjælland omkring 1850 og udbredt til resten af landet i 1860'erne med de jysk-fynske baner. Byvæksten i anden halvdel af 1800-tallet nødvendiggjorde en forbedring af de sanitære forhold, særligt i de største byer, og tog form af grundvandsboringer, murede kloakker og pumpesystemer til regn- og spildevand. Lokale elværker (Elektriske Centralstationer) fik en væsentlig betydning i industrisamfundets bydannelse. Forsyningsanlæg blev ofte placeret i nærheden af havn og jernbane, så der var nem adgang til transport af brændsel. Nærhed til vand har i nogle tilfælde også været en lokaliseringsbetingelse (kølevand).\nThe High Line, New York City (USA), 1930’erne.\nGreat Western Railway Works, Swindon, 1843.\nVærksteds- og vedligeholdelsesområde for Great Western Railway, genanvendt til museum, kontorer (English Heritage og National Trust), detailhandel m.m. Lokomotivværkstedet blev ombygget til museum., 1986-nu.\nThe High Line blev bygget I 1930’erne. Godsbanen i godt ni meters højde transporterede varer til og fra Manhattans største industrikvarter, the West Side. Siden 1980 har der ikke kørt tog på linjen og i 1999 indgik frivillige og kommunen et samarbejde for at bevare og udvikle banen til en offentlig park.\nNDSM skibsværftet, Amsterdam\nSkibsværft i Amsterdam Havn genanvendt til nyt byområde for kunst og kultur, 2002. Del af omdannelse og genanvendelse af de omliggende havnearealer.\nBurmeister & Wain, Refshaleøen, København, 1872-1986.\nB&W's gamle skibsværftsområde, genanvendt til værksteder, atelier og tegnestuer, 1998-nu.


Byerne og hovedlandevejsnettet 1761-1910 - Evner i fokus tilbud\nUdgivet af Tilbud den 25. oktober 2018 25. oktober 2018\nTalen er om landbrugets opkomst, om at fremme handel og skibsfart samt håndværket. Enhver med ambitioner om at styrke landets økonomiske vækst ville kunne indse, at blandt de første skridt til at skabe vækst, hørte muligheden for at lette transporten af varer og mennesker i landet. Og man forstår implicit, at byerne hjalp både til forarbejdning af varerne og afsætning af landbrugets produkter samt produktion af forædlede varer, der var baseret på landbrugets produkter.\nI det indledende kapitel taler Reventlow om byer: Naar Tilførslen til Søes udebliver, hvor vigtig er ikke da, især for store Steder som København, Tilførslen til Lands. Hvor meget vil ikke Tilførselen forøges, naar ved gode Veyes Anlæg ikke alleene Landmanden i hele Sielland, men ogsaa i Fyen, Lolland og Falster. i Tilfælde af forhøyede Priser i Kiøbenhavn ved Skibsfartens Standsning, kan finde Regning i landværts at fremføre sine Varer og som vores Naboe nogensinde vilde anfalde os. Hvor vigtige vilde da ikke de gode Veye være for at komme det angrebne Sted til Undsætningﬁ Veje ses således som et godt alternativ til søfarten, når denne hæmmes af vejret eller krigssituationer, ligesom Reventlow understreger betydningen af flere alternative transportveje.\nByernes plads i vejnettets udformning\nMen søfarten var endnu den vigtigste transportvej, hvad varetransport angik. Reventlow fremhæver andetsteds i teksten, at der skal påbegyndes vejanlæg til Kalundborg og Vordingborg. Byhistorikeren får ikke mange tanker og overvejelser fra den ellers praktisk tænkende Reventlow om byernes plads i vejnettets udformning. Indirekte kan man nok forstå, at de er et led i den forbedrede afsætning og forædling af landbrugets produkter. En styrkelse af havnene og af håndværket ville styrke byerne. Generelt kan det om hovedlandevejsnettets udformning siges, at det naturlige hovedfærdselsnet i landet danner et stort H.\nEn nord-syd-gående linje på Sjælland fører fra Helsingør og Hillerød til hovedstaden København. Herfra går en naturlig forbindelse sydover via Køge til Vordingborg og ned over Falster og Lolland til en faergeforbindelse til Tyskland. Et andet spor går via Køge eller Roskilde – bjælken i H´et – til Korsør og færgefarten til Nyborg. Derfra går hovedruten tværs over Fyn via Odense til Middelfart til en færgeforbindelse til Snoghøj. Herfra deler vejen sig mod Kolding og mod Vejle henholdsvis sydpå og nordpå ad den østjyske længdevej gennem de østjyske fjordkøbstæder og Århus. Videre til Aalborg og eventuelt til Hjørring og Frederikshavn (der ikke eksisterede i 1760´erne!). Fra Kolding fører den østjyske længdevej sydpå via Haderslev og Aabenraa til Flensborg og videre sydpå mod Kiel og Altona. En alternativ vej til hertugdømmerne, som også i 1841 indgik i hovedlandevejsnettet, gik på Fyn fra Vissenbjerg til Assens og med færge til Haderslevs havn ved Årøsund.\nVejforordningen og købstæderne\nDanmarks første egentlige vejlov var Forordning om Vei-Væsenet af 13. december 1793, der blev til på geheimestatsminister C.D. Reventlows initiativ. Det kan som udgangspunkt være nyttigt at se på lovens udsagn om relationerne mellem veje og byer. Byer forstås her som købstæder og visse ladepladser. I selve deﬁnitionen af de tre vejtyper, som loven stadfæstede, hovedlandeveje, mindre landeveje og biveje, hed det om hovedlandeveje, at de forbinder “. . . en Provinds med den anden”, altså landsdele.\nMindre landeveje førte fra en købstad til en anden, eller til almindelige færge- og ladesteder. Biveje var da alle andre offentlige veje, der var af lokal betydning. Der skulle dog hvile en almen vedligeholdelsespligt på vejene, for at de kunne anses for offentlige veje. Al dette skulle lette den flytning, der fandt sted pr skibstrafik. Håndværk af alle slags ville på samme måde nemmere få udbredelse.\nKategorier:\tGode tilbud\nBillig maler Odense - Spar 20% med 3 tilbud - Evner i fokus tilbud\t· 8. juli 2020 kl. 13:45\n[…] har dog mindre betydning ved kortvarige maleropgaver i boligen, blot man sørger for udluftning under og efter arbejdets udførelse. En anden ulempe ved […]\nHvis du vil spare penge på en tur til frisøren – der især kan være rigtig dyr, hvis du er en kvinde – så er du kommet til det helt rettet sted. Med produkter som Læs mere…\nDet er lige lovlig vanskeligt at skaffe tre tilbud på forsikring selv – modtag i stedet nogle sammenlignelige tilbud. Fortæl os om opgaven i detaljer så forsikringsfirmaerne med det samme kan bestemme sig for, om Læs mere…\nOplandsprivilegium i Slangerup I 1573 angav borgerne i Slangerup, at der var præster, bønder og pebersvende, der opkøbte tilbud på klæde, salt, humle, stål og andre købmandsvarer og ikke mindst korn. Det solgte de så Læs mere…


Troublemaker - Full edition! - Bilflugten! - Movellas\nVi fik betalt, og vi løb alt hvad vi kunne ud til bilen. Vi følte, at intet var sikkert mere. Sam var skrækslagen, og det var der heller intet at sige til. Det var faktisk ret varmt i vejret i dag - ja, direkte lummert, så vi rullede begge vinduer ned i begge sider af bilen.\n"Hvad gør vi Justin?", spurgte Sam mig meget bekymrende, mens hun tog sin sele foran sig. Jeg tog selv selen på og startede bilen, "Vi ændrer ruteplanen!", svarede jeg kort.\n"Jamen, nordpå? Hvor er det præcist?", spurgte hun bekymret.\nJeg sukkede og bakkede ud af den enorme parkeringsplads, der dominerede med alle de hundredvis af parkerede biler udenfor K-mart.\n"Vi rejser til Canada..", svarede jeg kort og pustede tungt ud, mens jeg følte, at jeg bare holdte skide stramt på det skide rat, på grund af alle de spændinger, som jeg havde fået opbygget i kroppen. Ja, det var slet ingen fed følelse.\nSam så underligt hen på mig, "Jamen, det er jo over grænsen?", svarede hun og jeg nikkede bekræftende.\n"Vi kender da ingen i Canada?", tilføjede hun yderligere, hvorpå jeg så flygtigt over på hende, inden jeg atter så mod vejen, "Det er ikke helt sandt babe.", pointerede jeg, mens jeg koncentrerede mig om at få bilen ud på den store vej.\n"Hvem er da i Canada?", spurgte Sam yderligere.\nJeg trak på skulderne og valgte at holde blikket på vejen, "Hele min store familie.", svarede jeg bestemt.\n"Din familie?", spurgte Sam mig med en overrasket stemme. "Jamen jeg troede at du var fra Amerika?", spurgte hun yderligere, og jeg så hen på hen med et skævt smil, hvorefter jeg hurtigt så mod vejen igen, "Nej babe. Jeg er canadier og det er Chaz og Ryan i øvrigt også. Vi flyttede til LA for et års tid siden.. Såeh.. Her har du mig.. Canadier og pissestolt af min oprindelse...", svarede jeg og så med et skævt smil på hende.\nSam kunne ikke lade være med at trække på smilebåndet, "Så skal jeg altså møde hele din store familie i Canada?", spurgte Sam med et overrasket smil.\nJeg smilede skævt til hende og så mod vejen igen, "Ja, det skal du babe, men først og fremmest min mor.. Hun har længe gerne ville møde dig...", svarede jeg med et smil, mens jeg koncentrerede mig om at finde den nye rute.. Vi skulle øjensynligt videre af Route 77 og så via Route 60 og så skifte til Route 77 igen, så vi kunne komme op til motorvejen, der lå på Route 40, som vi så skulle følge hele vejen til Oklahoma, men i stedet for at fortsætte mod New York på den rute, så ville vi skære af ved Oklahoma og tage en mere nordlig rute, der førte retningen mod grænsen til Canada.\nJeg fik trådt godt på speederen. Jeg ville helst køre pænt, men måtte ærligt indrømme, at speedometeret kom pænt over de 140 km i timen, selv om hastighedsgrænsen sagde 120 lige på denne rute.\n"Justin.. Please, kør nu ordenligt.", bad Sam mig om\nJeg så flygtigt på hende med en smal streg om munden og så væk fra hende igen, og prøvede bare at koncentrere mig om kørslen, "Babe, jeg har sgu styr på det her!", svarede jeg med tungen lige i munden.\nSam sukkede, "Tag det nu roligt skat.. Du ved jo godt, at min far først vidste for godt og vel en time siden, at vi er på flugt mod østpå, så vi er langt foran ham..", forklarede Sam beroligende.\nJeg nikkede roligt, "Jo, men vi kan sdu ikke blive ved med at køre langsomt, for pludseligt indhenter han os Sam..", svarede jeg bestemt.\n"Justin for fanden! Kalder du 140 i timen for langsomt?!", udbrød Sam i en lettere desperat tone, så jeg så flygtigt hen på hende, "Rolig nu smukke.. Jeg agter ikke at diskutere. Det nytter ligesom ikke noget. Vis nu bare lidt tillid til mig, for jeg har styr på lortet her. Okay babe?", svarede jeg fast og selvsikkert.\nHun sukkede tungt og fik mig til at se på hende flygtigt, hvor hun satte sig tilbage i sædet med armene over kors og kiggede ud ad sin vinduesside på en små-irriteret måde. Jeg så hurtigt frem for mig igen, for at koncentrere mig om min kørsel.\n"Okay, det styrer du selv Justin! Men det er bare ikke mig der får en bøde af politiet, hvis vi bliver stoppet.", svarede hun lettere muggent. Hun havde vel ret i det hele? Det var rigtigt nok, at Jake var langt bagude os, og vi havde godt og vel én dags forspring hvis ikke lidt mere?\nJeg sænkede farten og Sam kiggede hurtigt hen på mig med et lille smil og klappede blidt på mit højre lår, hvorefter hun gav det et kærligt klem, "Tak skat!", sagde hun med en glad stemme og fik min øjebliks opmærksomhed, hvor jeg smilte til hende.\n"Det er mig der undskylder babe..", svarede jeg med et skævt smil, og så igen væk fra hende.\nJeg kunne fornemme ud af øjenkrogen, at hun lænede sig hen mod mig, og kyssede mig på kinden, "Jeg elsker dig Justin Drew Bieber..." hørte jeg hende hviske sekunder efter ved mit øre, så jeg smilte med et bid i underlæben, og jeg valgte bevidst, at køre ind til siden på vejen, og jeg standsede bilen og slukkede for motoren, hvorefter jeg så forelsket hen på Sam, der så lettere overrasket ud over min pludselige handling. Jeg lænede mig hen mod hende og lagde min venstre hånd om hendes højre kind, så vi fik intens øjenkontakt, "Jeg elsker også dig Samantha Sullivan...", hviskede jeg med et forelsket smil og overfaldt hende i et grådigt tungekys...


Jihad i Danmark – Document\nAf: Hans Rustad\t26. maj 2017, 08:00\nOmar El-Hussein var i 2015 i Masjid Al-Faruq moskeen – der har forbindelse til Hizb ut-Tahrir – i København, hvor han hørte imam Hajj Saeed kritisere tværreligiøs dialog, der var en “ondartet” idé. Han forklarede, at den rette vej ifølge Muhammed er at føre krig mod jøderne. Næste dag drog El-Hussein ud og dræbte en frivillig jødisk vagt for det jødiske samfund, Dan Uzan, da han stod foran Københavns synagoge. Herudover havde El-Hussein lige dræbt filminstruktøren Finn Nørgaard udenfor et møde om ytringsfrihed.\nTo år senere har intet ændret sig. En besøgende imam fra Libanon, Mundhir Abdallah, prædiker i Masjid Al-Faruq moskeen, at jøder skal dræbes:\n“[Der vil snart komme] et kalifat, der vil indføre Allahs sharia og genoplive Hans Profets sunna, der vil føre jihad for Allah, der vil forene den ellers opløste islamiske nation, der vil frigøre Al-Aqsa moskeen fra zionisternes smuds, så Profeten Muhammeds ord kan gå i opfyldelse: ‘Dommedag skal ikke komme, før muslimerne bekæmper jøderne og dræber dem. Jøderne vil gemme sig bag sten og træer, men stenene og træerne vil sige: ‘Oh muslim, Oh Allahs tjener, der er en jøde bag mig, kom og dræb ham.’ …”\n“Profetens ord” kommer fra en kendt hadith, nr. 6985.\nMoskeen skjuler på ingen måde opfordringen, idet de har lagt prædikenen – der blev afholdt den 31. marts – ud på Masjid Al-Faruq moskeens YouTube-side den 7. maj. Den uundværlige forskningsorganisation MEMRI oversatte prædikenen.\nEn journalist fra TV2 News, der fornylig tilbragte to timer ved Masjid Al-Faruq moskeen, kunne ikke finde en eneste muslim, der var villig til at fordømme imamen. “Jeg tror ikke, han har ment noget ondt med det”, sagde den kvindelige studerende Bayan Hasan. En anden dansk muslim, Mohammed Hussein, sagde ukorrekt: “I islam må man ikke dræbe nogen”. Koranvers 8:12, for blot at nævne et eksempel blandt mange, siger noget andet: “… Jeg vil sætte en skræk i livet på dem, der er vantro. Hug dem over nakken! Hug dem over hver en finger!”\nIntegrationsminister Inger Støjberg opfordrede moskeen og alle muslimer i Danmark til at tage afstand fra prædikenen. Hun udtalte, at “hvis det her var foregået i den danske folkekirke, så havde det slet ikke været nødvendigt at komme med en opfordring til at tage afstand. Så var det kommet helt af sig selv.”\nMuslimske organisationer og imamer har reelt været fuldstændig tavse om emnet. En ledende imam: Naveed Baig fra Dansk Islamisk Center, afviste ganske enkelt prædikenen: “Islam som religion kan ikke være anti-semitisk, da islam selv er en semitisk religion”, sagde han.\nKoranen og haditherne er fyldt med anti-semitisme, for ikke at nævne formaningerne om at dræbe jøder og andre “vantro” og opfordre til jihad (krig for at udbrede islam) – et faktum, som Naveed Baig uden tvivl er velbekendt med.\nFolk, der nægter at anerkende Allah som den eneste sande gud, er ifølge Koranen bestemt til at komme i helvede: “Gud har forbandet de vantro og beredt dem en flammende ild” (Koranen 33:64). Muslimer er derfor alle andre overlegne:\n“I er det bedste fællesskab, der er blevet frembragt for menneskene… tror på Gud. Hvis Skriftens folk troede, ville det være bedre for dem. Nogle af dem er troende, men de fleste er gudløse.” (Koranen 3:110)\n“Vi vil vække rædsel i hjertet på dem, der er vantro… Ilden bliver deres herberg. Hvilken ulykkelig bolig for dem, der handler uret!” (Koranen 3:151)\nMed hensyn til specifikke passager om jøderne, omtaler de koraniske vers 5:60 og 7:166 jøderne som forbandede, som Allah omdanner til aber og svin: “… Dem, som Gud forbandede og vrededes på, og hvoraf Han gjorde nogle til aber og svin, og de, der dyrker afguderne…”. Det er årsagen til, at det i dag i store dele af den muslimske verden er almindeligt at kalde jøder for aber og svin. Herudover er “jøderne og dem, der sætter andre ved Guds side, … mest fjendtligt stemt over for dem, der tror”. (Koranen 5:82)\nJøderne beskrives som hyklere (Koranen 2:14) og “de slog med urette profeterne [Allahs profeter] ihjel” (Koranen 2:61); de bruger “list” og “når der sker jer noget godt, gør det dem ondt, og når noget ondt rammer jer, glæder de sig derover” (Koranen 3:120). Disse eksempler er kun et udsnit af utallige eksempler i Koranen og haditherne, for ikke at nævne tekster fra islamiske lærde.\nDer er derfor intet usædvanligt ved imamers opfordringer til drab på jøder i visse moskeer, selv ikke i Vesten. I Canada reciterede en imam for eksempel i 2016 i Montreals Dar Al-Arqam moské den samme hadith om sten og træer, der beder muslimer komme og dræbe jøder, der gemmer sig bag dem.\nI Danmark foranledigede nyheden om prædikenen imidlertid det sædvanlige “chok” blandt politikerne. Justitsminister Søren Pape Poulsen kaldte det for “vanvittigt”, at der “findes mennesker i Danmark” som denne imam: “Det er dybt usympatisk”, sagde han. “Det er jo middelalderlige tanker, og det gør mig rigtig trist, at der i Danmark i 2017 stadig findes mennesker, som virkelig ikke er kommet længere.”\nAndre danske politikere reagerede med lignende grader af “chok” – de var tilsyneladende fuldstændig overraskede over islams basale dogmer, der kun har været offentligt tilgængelige i 1400 år.\nSøren Pape Poulsen håber på, at problemet løses ved at retsforfølge imamen. Danmark indførte i december 2016 en ny bestemmelse i straffeloven rettet mod religiøse forkyndere. Den kaldes i Danmark for “imamloven”, da den i praksis hovedsageligt er rettet mod imamer. Ifølge loven er det forbudt at tale billigende om terror, mord, voldtægt, incest, pædofili, tvang og polygami, hvad enten det sker under private forhold eller i offentligheden, og det kan straffes med bøde eller fængsel i op til tre år. Udover “imamloven” er det ifølge den almindelige lovgivning inden for straffeloven forbudt og strafbart med bøde eller fængsel offentligt at true, fornærme eller forhåne en gruppe mennesker på grund af deres race, hudfarve, national eller etnisk oprindelse, tro eller seksuel orientering.\nSelv hvis det skulle lykkes for en dansk domstol at dømme imamen, overser danske politikere imidlertid tilsyneladende det væsentlige forhold, at der tydeligvis er en tilhørerskare, der hungrer efter prædikener som denne.\nDet Jødiske Samfund i Danmark anmeldte imamen til politiet. Det Jødiske Samfunds formand Dan Rosenberg Asmussen udtalte til Politiken: “Vi har en bekymring for, at svage og letpåvirkelige personer kan opfatte den her slags prædikener som en klar opfordring til at udøve vold og terror over for jøder.” Prædikenen er imidlertid ikke et spørgsmål om “opfattelse”: Prædikenen er en opfordring til vold mod jøder.\nDanske jøder har flere andre grunde til at føle sig truet. En dengang 15-årig dansk pige var i oktober 2015 konverteret til islam og havde umiddelbare planer om at bombe den jødiske skole i Danmark (udover at bombe sin egen skole). Hendes mor, der var bekymret over pigens ændrede opførsel, forsøgte desperat at advare de danske myndigheder. Politiets Efterretningstjeneste (PET) beroligede moren og forsikrede hende om, at hendes datter ikke kunne “finde på noget”, selv om de havde fået at vide, at datteren var “desperat” efter at udøve jihad. Moren fortæller:\n“De råd jeg fik, var noget med maden. De syntes, at hvis [min datter] ikke ville spise svinekød og jeg absolut skulle have det til aften, måtte jeg lave to retter mad”.\nI januar 2016, få måneder efter datterens konvertering, fandt moren et lager af kemikalier i sin kælder og et notat fra datteren, hvor hun havde skrevet navnet på den jødiske skole og dens åbningstider samt ordene “jihad” og “Allah er stor”. Pigen så tilsyneladende også op til Omar El-Hussein, terroristen, der dræbte Dan Uzan og Finn Nørgaard, og hun tog endda hans navn som sit eget. Efter fundet af kemikalierne anmeldte moren pigen til politiet. Pigen anses for at være så farlig, at hun har tilbragt en del af sin varetægtsarrest i isolation. Hendes retssag endte for nylig, og domsafsigelsen forventes i midten af maj. (red.: Hun fik seks år)\nEftersom Koranen ikke kan ændres, er det af afgørende vigtighed at gøre dens indhold almindeligt kendt, så folk i det mindste kan forstå de fakta, de står over for. Det kan hjælpe dem til at beslutte, hvilke valg de bør tage af hensyn til deres egen og deres børns fremtid.\nKøbenhavn (Billedkilde: Romina Amato/Red Bull via Getty Images)\nJudith Bergman er forfatter, journalist, advokat og politisk analytiker.\nOprindelig engelsk tekst: Jihad in Denmark\n« Karneval ramt af terrorrygter – afdød hængt ud som mulig terrorist\nTræhesten i Manchester »


Sidste hjemmekamp i en speciel sæson - Kjellerup IF - KIF\nOnsdag kl.19.00 tager Kjellerup IF imod Ringkøbing IF på XL BYG Kjellerup Arena. Det bliver sæsonens sidste hjemmekamp inden sidste turneringskamp som spilles lørdag ude mod Varde.\nInden sæsonen blev sparket i gang, var målsætningen klar. KIF skulle spille med om oprykning til 2. DIV, nu 3 DIV. Sådan gik det som sagt ikke, i stedet måtte KIF ud at spille nedrykningspil for at redde endnu en sæson i Danmarksserien. I de 5 kampe indtil videre er det blevet til tre sejre og 2 uafgjort. Den fine stime uden nederlag skal fortsætte de sidste to kampe, sådan holdet kan få det bedst mulige afsæt til næste sæson.\nEfter kampen lørdag, hvor det blev til 3-2 sejr over Horsens fS er den nye sæson i Danmarksserien sikret. Udover æren, de tre point og et godt afsæt til den nye sæson, så er der masser på spil for KIF.\n”Vi ønsker at slutte rigtig godt af. Vores kurve er opadgående og det skal den fortsætte med. Og i et specielt år hvor vi ofte har måtte spille uden tilskuere, så vil vi rigtig gerne vise os frem for de mange trofaste tilskuere som møder trofast op og følger os i tykt og tyndt” fortæller cheftræner KP.\nKampen spilles kl.19.00. Kampen afvikles uden restriktioner, det betyder kampen må ses stående. Men husk at tage hensyn til hinanden og hold afstand.\nChristopher Maul Petersen


Trattoria del Compare, Roccantica - Restaurantanmeldelser - TripAdvisor\nRestauranter i nærheden af Trattoria del Compare\nAktiviteter i nærheden af Trattoria del Compare\nTrattoria del Compare, Roccantica\nNr. 2 af 4 Restauranter i Roccantica\nVia Piagge 1, 02040 Roccantica, Italien\nOverraskende i sin genuinity\nHavde en afslappende frokost her med 6 venner. Beliggenheden er fantastisk med uhindret udsigt over hele dalen og fuld solskin inde i den spiser værelse! Den retter stærkt kombinerer typisk romersk - Sabina køkken med en fin detalje fra ejerne af Sardinien (regionen oprindelse). Menuen...er fremlagt mundtligt og er stabil i sin genuinity. Blandet Antipasti er en meget fin måde at starte med nogle grøntsager, ost, pålæg og ruden carassau (typisk sardinsk flade brød) . Forret piatti er hjemmelavet pasta: blandet ravioli må ikke gå glip af. Grillet lammekød kød på spyd (arrosticini) er gode saftige og udbud og traditionelle af det centrale - Italien. Desserter er også værd at smage. Priserne er meget mere end rimeligt! Vil helt sikkert vende tilbage.Mere\nFantastisk uhøjtidelig restaurant gemt væk bag en middelalderlandsby\nDet er et vidunderligt sted at tage hen for at kvaliteten af maden, den passion for den mad i den meget venlige og The staff were friendly ejere , og generelt indtryk af at være blevet taget hånd om. Vi havde godt valgt antipasti, perfekt...ravioli med forskellige forskelligt, enkelt, men lækker pasta. vegetarer vil ikke have problemer at vælge noget tilfredsstillende men sunde, mens dem, der er på udkig efter noget mere kød - laden vil helt bestemt ikke blive skuffet. . Jeg kan ikke anbefale dette sted nok.Mere\nVi var trætte og sultne, og fandt en kulinarisk oase!\nJeg skriver denne anmeldelse om året efter vi besøgte Trattoria Del Sammenlign men munden er stadig lækre på memory! Under et besøg i den nærliggende Casperia for at besøge venner, som vi var taget på en vandretur til en hermitage i de omkringliggende bjergside. Efter...næsten 3 timers vandring var vi trætte og ret sulten. Vi ankom til Roccantica, så vi besluttede at spise frokost. De næste 3 timer var et stort højdepunkt på vores rejse til Italien. Vi startede med antipasti - med af oste, pølser og brød. En Sardegnan flatbread Cracker toppet med saftige i tern italienske tomater var fantastisk! Jeg kunne ikke få nok af det. Vi nippe på hvidvin og perseco. Næste ret var pasta. Tre af os havde den med græskarfyld. Pastaen smeltet i munden og alle 3 havde forskellige forskelligt. Vi fulgte med ribs, tilberedt enkelt men fuld af smag. Endelig var dessert. Sød kage og to likør kaldet Mirto og Filu ferra. En perfekt afslutning på en perfekt måltid. Min mand og jeg har talt om det, og vi synes, at det var en så mindeværdigt måltid for i 3 timer vi sad og besøgte med vores venner, imens du nyder frisk smukke lokale mad. Også denne restaurant er et familiedrevet hotel og du bliver behandlet som en del af familien. Jeg kan varmt anbefale Trattoria Del sammenlignet med nogen, der er i området!Mere\nVi havde forskellige slags frisk pasta og alt sammen meget lækkert. Ærlig god mad til en god pris. Autentisk italiensk!\nMinder, skiller sig ud. En af de bedste måltider nogensinde.\nVarm og indbydende; mad, der var udsøgt. Virkelig et af de mest mindeværdige måltider jeg nogensinde har haft. Hver bane som det kom op, var ganske enkelt og smukt anrettet og blev præsenteret, og den smager var vidunderlig. Dette familiedrevne restaurant gør dig velkommen fra...begyndelsen. Jeg har fået nogle virkelig fantastiske måltider i Italien, men det er en af de bedste. Underspillet miljø, med en fantastisk udsigt. Jeg kan ikke anbefale dette nok, og jeg ser frem til at vende tilbage så snart jeg kan, det er bare langt fra vestkysten af Danmark men vi vil lade det ske. En uforglemmelig oplevelse.Mere\nFantastisk mad og service!!!!!\nDet var et fantastisk sted med den bedste ravioli og fantastisk service fra familien!!!!! Vi elskede at komme her!!!! Det er en lille lækkerbisken i Sabina bakker.\nFå hurtige svar fra personale og tidligere besøgende på Trattoria del Compare.\nAdresse: Via Piagge 1, 02040 Roccantica, Italien\nTelefonnummer: +39 0765 63583


‘BoJack Horseman’ sæson 6: Hele Hollywoods yndlingshest farer vild i eget plot / Serie\n‘BoJack Horseman’ sæson 6: Hele Hollywoods yndlingshest farer vild i eget plot\n'BoJack Horseman's sjette og sidste sæson. (Foto: Netflix)\nDet var nok de færreste, der havde forudset, hvad det skulle udvikle sig til, da Netflix i 2014 blandt sine første originale serier udgav en serie om en animeret hest.\n’BoJack Horseman’ fangede indledningsvist folks opmærksomhed takket være den langt ude blanding af den antropomorfe verden og den sortsynede hest. Men os, der har fulgt med lige siden, er blevet hængende for det komplekse portræt af en hest plaget af sin fortid, af skildringer af psykiske lidelser og af forskruede magtstrukturer i underholdningsbranchen.\nNu er vi så her, fem solide sæsoner og en håndfuld stand out episoder senere. Vi har været ude i de mørkeste afkroge af BoJacks fortid og plagede psyke og oppe i de højeste af Hollywoods elfenbenstårne. Og som med alle andre plagede hovedpersoner er spørgsmålet, om man kan give dem den happy ending, de fleste nok under dem, og stadig være tro mod historien.\nFemte sæson var én lang nedadgående spiral for den alkoholiserede og narcissistiske hest, indtil han til sidst endte på en afvænningsklinik. Og det er her, vi starter, i første del af seriens sjette sæson (hvis anden del får premiere i januar). Det ser for første gang i lang tid håbefuldt ud, samtidig med at tonen er mere alvorlig og sober end måske på noget andet tidspunkt i serien.\nFra ‘BoJack Horseman’ sæson 6.\nFor det lykkes BoJack at lægge flasken på hylden – men det gør dog virkeligheden til et endnu mere udfordrende sted at opholde sig. Samtidig lærer vi fra en række vanligt dystre flashbacks, at misbruget tager afsæt i, hvad vi efterhånden ved har været en miserabel barndom. Mens BoJack selvfølgelig også når at bytte om på vand og vodka og spolere sine medpatienters forsøg på ædruelighed.\nMen det er en forvandlet, aldrende hest, der forlader afvænningsklinikken og pludselig træffer gode valg, siger undskyld og hjælper sine venner. Forvandlingen er næsten for total, og det viser sig da også, at der er bagtanke ved den skyndsomme tørlægning.\nInden vi når så langt, skal en lang række kortere spændingsbuer lige afsluttes.\nOg også her har de otte afsnit travlt:\nDiane er trods en ny romance (Lakeith Stanfield som bisonokse!) sunket ned i en dyb depression. Det skruppelløse gigantselskab Whitewhale er ved at opkøbe alt, der har en sjæl, og formår at knække Dianes idealistiske kamp mod magten.\nVed hjælp af en tønde bedøvelsesmiddel bindes denne historie sammen med Todds, som forsøger at få fingre i sin nyre, der er blevet opkøbt af Whitewhale. Inden det når han at blive ansat som børnepasser for Princess Carolyns pindsvinebaby, mens Carolyn selv er ved at forhandle med Hollywoods assistenter, som har lammet branchen med en strejke.\nOg Mr. Peanutbutter skal løse en ægteskabelig krise midt i, at han som et led i et pr-stunt er blevet the face of depression.\nHvis det lyder af for meget, så er det fordi, det er det.\nSerien formår at bevare sin humor og kreative fortællestil, men hvor der er potentiale for på allegorisk vis at udstille samfundsproblematikker – hvilket serien tidligere har gjort med alt fra #MeToo til våbenlovgivning – bliver historierne her forløst på forhastet og overfladisk vis.\nDer er heller ikke tid til den slags konceptuelle afsnit, som serien tidligere har brilleret i.\nDiane i selskab med Lakeith Stanfield som bisonoksen Guy. (Foto: Netflix)\nDet tætteste, vi kommer, er afsnittet ’The New Client’, hvor den nybagte og enlige mor Princess Carolyn har svært ved at balancere familie og karriere. Foreningen af women who do it all forventer, at hun som kvinde skal vise, at hun kan alt selv med et pindsvinebarn på armen, der stikker sine pigge frem, når det er mindst belejligt.\nResultatet er, at hun skal udføre 20 kattes job på én gang, og det illustreres ved, at hun forfølges af fantomudgaver af sig selv, som alle forsøger at leve op til de umulige krav.\nFrem for at bruge mere tid på at udfolde historierne, bliver hele det sidste afsnit brugt på at sætte scenen for den kommende sidste halvdel af sæsonen.\nOg med en ægte cliffhanger fremstår det som om, at disse otte afsnit kun har det formål at forlænge spændingen og spekulationerne. Så vi kan gætte videre på om alt det, der hastigt er blevet bygget op, måske bare vil kollapse igen.\nDet er næsten som om, serieskaberne ikke selv ved, hvad de skal stille op med BoJacks skæbne.\nFørste del af sjette sæson er endnu en underholdende og dyster tur ned af Hollywoods boulevarder og ind i BoJack Horsemans fortid, men de leverer ikke meget andet fremgang til historien end at vi må regne med, at alt går op i en højere enhed i sæsonens sidste del.\nAnmeldelsen er baseret på hele første del af sæson 6.\nLæs også: ‘Exit’: Hypet norsk serie om den fordærvede finanstop er frygteligt god\nTv-serie. Manuskriptforfattere: Raphael Bob-Waksberg. Medvirkende: Will Arnett, Amy Sedaris, Alison Brie, Aaron Paul, Paul F. Tompkins, LaKeith Stanfield. Spilletid: 8 afsnit á 30 min.. Premiere: Kan ses på Netflix\nEn række af de seneste års bedste film kan ses på underkendt dansk streamingtjeneste


15. september sendte Kina et rumfartøj i kredsløb om Jorden, med to taikonauter ombord på en 33 dage lang rumflyvning. De to har snævre forhold. ISS er opbygget af flere moduler, der hver vejer omkring 20 tons, mens den kinesiske Tiangong blot er en lille 10 meter lang cylinder, der vejer 8,6 tons. Grunden til det lille fartøj er, at Kina endnu ikke har en raket, der kan opsende en 20 tons tung satellit, men de arbejder på sagen.\nTiangong 2 er udstyret, så den kan virke som et lille laboratorium, hvor de to taikonauter kan udføre i hvert fald nogle få forsøg. Det drejer sig især om medicinske forsøg, og her samarbejder Kina med Frankrig om at måle, hvordan de to taikonauters hjerter reagerer på vægtløsheden. De samarbejder også med Schweiz og Polen om at studere de gådefulde gammaudbrud i det fjerne univers. I 2018 regner man med, at den nye, store Long March 5 raket er parat til at opsende det første modul af Kinas første store rumstation.\nDanmarks ældste klipper findes på Bornholm, der har hængt sammen med et helt andet kontinent. Den kemiske sammensætning og alderen på bornholmske klipper viser sig at stemme overens med en teori om, at det sydlige Skandinavien har hængt sammen med lande som Brasilien og Venezuela.\nBornholm er cirka 1,5 milliarder år gammel, og det er svært at sige noget om hvordan Jorden så ud dengang.\nOm Bornholm har hængt sammen med Sydamerika, eller Sydamerika har hængt sammen med Bornholm er svært at sige. Vi ved i forvejen at kontinenter gennem tiden er flyttet rundt på Jorden på grund af de pladetektoniske bevægelser.\nBobleplast til rent vand\nKondensfælder kan forvandle havvand og forurenet vand til drikkevand ved at fordampe og indfange det rene vand. Hvis man skal skaffe drikkevand i større skala, så kræver det ofte kostbart udstyr der kan få vandet til at fordampe hurtigt. Men nu er det lykkedes forskere at lave et billigt alternativ ud af bobleplast.\nKondensfælder er blevet brugt i tusindvis af år. De mest simple versioner er vandfyldte beholdere med sort bund, som absorberer solens stråler. Men den nye metode er en mere effektiv og yderst billig udgave. Det kræver omkring 20 til 40 kvadratmeter at indfange 50 liter drikkevand om dagen, hvilket er det minimum, som FN siger, en person skal bruge om dagen.\nDet har vist sig, at sækkepibespillere risikerer helbredet, når de udsender de infernalske lyde. Det er dog ikke lyden, der er farlig. Derimod viste det sig, at der i sækken, der konstant er fugtig, groede mug og svamp, der kan angribe spilleren med en dødelig lungesygdom hypersensitivity pneumonitis (HP). Læger skal være opmærksom på denne potentielle mulighed for at udvikle HP, og blæserinstrumentspillere er nødt til at være opmærksom på, hvor vigtigt det er jævnligt at rense deres instrumenter for at minimere risikoen.\nVi er afhængige af bakterier\nNår ilt forsvinder fra verdenshavene, bliver balancen mellem forskellige typer bakterier forskudt. Hvis ilt forsvinder helt, får specifikke bakterietyper overtaget, og disse bakterier omdanner havets kvælstofnæring til gas, der sendes op i atmosfæren. Iltkrævende bakterier bidrager derimod til, at kvælstof kan blive nede i vandet, hvor det er tilgængeligt som næring for eksempelvis alger. Hvis algerne forsvinder, eller der bliver færre af dem, kan havet ikke i samme omfang optage CO2 fra atmosfæren. Det er nemlig alger, der står for denne proces. Algerne er den største iltproducent i verden.


Find kvinder der er interesseret i affære Chat, Dating For Gifte\nLeder du efter kvinder? Tjek ud de kontaktannoncer nedenfor og se om du kan finde din ideelle match. Start en samtale og arranger et hookup senere i aften. Vores hjemmeside har masser af singler der leder efter en date med nogen som dig! Opret din helt gratis profil her


Royal Caribbean Cruise | Skræddersyede drømmekrydstogter\nKultur, action, og afslapning for hele familien\nRoyal Caribbean er kultur, action, og afslapning for hele familien. Royal Caribbean er et globalt brand som i mere end 40 år har givet sine gæster de mest innovative krydstogtskibe, og spændende ruter til populære rejsemål. Royal Caribbean giver dig en herlig ferie med et bredt spekter af forskellige faciliteter og underholdning i topklasse. Royal Caribbean har været først ude med meget, og har gang på gang forandret krydstogtoplevelsen med deres legerige og innovative tankegang.\nKrydstogtkataloget hos Royal Caribbean er stort, især til hoveddestinationen Caribien, hvor der sejles året rundt. Ud over dette tilbyder rederiet også krydstogter til bl.a. Middelhavet, Nordeuropa, Fjernøsten, Panamakanalen, Canada, Nordamerika, Mexico, Hawaii, Alaska, Australien og New Zealand.\nRoyal Caribbean er indehaver af de største krydstogtskibe som sejler på vores verdenshave. De største har plads til over 6000 passagerer af gangen, mens de mindste har plads til ca. 2.000 passagerer. Skibene er inddelt i forskellige skibsklasser, som alle har forskellige faciliteter ombord.\nOmbord på Royal Caribbeans skibe er der højt til loftet og plads til unikke oplevelser, som kan være alt fra surfing simulatoren Flow Rider, H2O Zone vandlandet, en frit hængende jacuzzi til en boksering i fuld størrelse, mulighederne er mange hos Royal Caribbean og her kommer ingen til at kede sig.\nDe klassiske krydstogtfaciliteter er en selvfølge hos Royal Caribbean, og du kan glæde dig til massevis af restauranter, cafeer, poolområde, shopping, teater, barer og klubber, samt både velassorterede fitness- og spafaciliteter. På nogle af skibene er områderne delt op i temaer, såsom Central Park, Boardwalk, Royal Promenade, pool- og sportsområde, Vitality at Sea Spa og fitnesscenter, Entertainment Place og Youth Zone.\nNår du rejser med Royal Caribbean kan du foretage check-in online ligeså snart du har booket krydstogtet og senest 4 dage før afrejse. Vi anbefaler at foretage check-in online, så ventetiden i havnen forkortes, og du kommer hurtigere ombord. Efter bestilling af dit krydstogt vil du modtage et booking nr. som du skal bruge både ved check-in online og bestilling af udflugter på de forskellige destinationer.\nHos Royal Caribbean har du masser af muligheder for at vælge den kahyt som passer netop til dig og dine behov. De tilbyder nemlig en lang række af både indvendige kahytter, udvendige kahytter og balkon kahytter. Skal der kræses lidt ekstra er der også flere forskellige suiter at vælge imellem.\nHvilke faciliteter og fordele du har i kahytten kommer an på kahytskategorien. Læs mere om kahyttens faciliteter, fordele mv. ved bestilling af dit krydstogt eller spørg din rejsekonsulent hvis du har spørgsmål.\nMaden ombord på Royal Caribbeans skibe er af høj standard og serveres med god og effektiv service. Spis dine daglige måltider morgen, middag og aften i hovedrestauranten, som byder på en a la carte menu med masser af internationale retter. Du kan også benytte den mere uformelle buffetrestaurant.\nOmbord er der også et stort udvalg af tematiserede specialrestauranter som byder på kulinariske oplevelser fra hele verden.\nNår du sejler med et af Royal Caribbeans skibe, kan du vælge at tilkøbe en drikkevarepakke. Herunder er der flere forskellige muligheder alt efter dine ønsker og behov. Der findes både pakker med og uden alkohol. Deluxe pakken er den største og inkludere alt fra sodavand, til øl, vin, spiritus og cocktails. Tal med din rejsekonsulent, som kan guide dig angående hvilken pakke du skal vælge.\nHos Royal Caribbean er de obligatoriske drikkepenge inkluderet i krydstogtets pris.\nHos Royal Caribbean er følgende altid inkluderet i prisen:\nMåltider (ikke specialrestauranter)\nIste, juice, vand, kaffe, te (selvbetjening i buffetrestauranten)\nUdvalgte aktiviteter ombord\nFri adgang til alle klubber, barer og lounges\nSwimmingpools og jacuzzis\nOmbord på Royal Caribbeans skibe er der selvfølgelig masser af faciliteter for børn i alle aldre. Ombord findes der også børneklubber for børn og unge på 3 – 17 år, som arrangere utallige aktiviteter for familiens yngste.\nStørstedelen af gæsterne på Royal Caribbean foretrækker en afslappet tøjstil. Det er dog en god idé at medbringe pænere tøj (jakkesæt/smoking/kjole), da rederiet to aftener i løbet af et syv dages krydstogt holder gallamiddag, hvor man kan opleve en mere formel atmosfære.\nRoyal Caribbean tilbyder loyalitetsprogrammet, Crown & Anchor. Som medlem har du adgang til flere medlemsfordele under dit krydstogt, såsom værdikuponer og prioriteret check-in på skibet. Du optjener også point jo flere gange du rejser med Royal Caribbean. Pointene omregnes til forskellige trin i medlemskabet, som dermed udløser forskellige fordele du kan nyde godt af under dit krydstogt.


Sådan lukker du din virksomhed korrekt - Vestsjaellands-bilmuseum.dk\nSådan lukker du din virksomhed korrekt\nVigtige ting skal gemmes\nDer kan være flere grunde til, at du desværre er nødsaget til at dreje nøglen i din butik om og lukke din virksomhed. Det kan være, du er ved at finde en anden retning i livet, og du derfor ikke længere skal være selvstændig erhvervsdrivende. Det kan også være, du er vendt tilbage til lønmodtagerjobbet, eller måske ønsker du at sælge din virksomhed til anden side. Måske er du løbet ind i nogle ting, der desværre gør, at din virksomhed har haft nogle udfordringer, du ikke har kunnet se dig udenom at kunne komme ud af. Der kan være mange årsager til, at du ønsker at komme ud af din virksomhed, men uanset hvilken grund, der er din, bør du vide, hvordan du forholder dig, hvis du står overfor at skulle lukke eller sælge din virksomhed.\nPå virk.dk kan du finde en række gode råd til, hvordan du skal forholde dig, hvis din virksomhed skal nedlukkes. Der findes også forskellige fora, hvor du kan spørge folk til råds og få professionel hjælp, hvis du hellere vil overlade det til en professionel, så du ved, der er fuldkommen styr på det. Du kan dog også sagtens selv gøre det, der er bare nogle ting, du skal være opmærksom på før du går i gang.\nDer er en række ting, du skal gøre, hvis du ønsker at ophøre din virksomhed. Først skal du sørge for at indtaste den dato, hvor din virksomhed stopper også selvom det muligvis først endeligt ophører senere.\nDu logger på din virksomheds nem konto og registrerer, hvornår du ønsker lukning. Derefter er det vigtigt, du får lavet årsregnskab for din virksomhed, selvom den lukker. Det er ligemeget hvornår på året, virksomheden lukker, du skal stadig lave skatteregnskab for det pågældende år, hvor du skal opgøre tab eller fortjeneste. Det kan være på både møbler, kontorartikler og ejendomme – alt det, du har taget ud af virksomheden skal indberettes så der er overblik over tab eller fortjeneste på virksomheden. På luk virksomhed kan du finde en række råd og vejledninger, der kan hjælpe dig i lukningen.\nTil trods for du lukker din virksomhed, er der nogle ting, der skal gemmes 5-10 år efter virksomhedens ophør. Det er bl.a. regnskaber, følgesedler og arbejdssedler, ligesom bestillingsbøger og lageroptællinger også skal gemmes. Det er vigtigt, du overholder dette, også selvom du har lukket din virksomhed. Der skal nemlig være adgang til det, hvis der er spørgsmål fra skat eller andet.\nPreviousRenovering af hjemmet – det skal du vide\nNextFind det billån der passer bedst til dig og din nye bil


7 vigtige overvejelser – Sådan får du success med din kostplan! | Fysisk & personlig Træner | Jacob Strøm\nProtein er afgørende for en lang række fysiologiske funktioner, og det er vigtigt at vi får nok, men hvad er nok?\nEr målet fedttab, vil jeg gå med et højere proteinindtag, da protein som udgangspunt mætter mere end fedt og kulhydrat, og er sværere at nedbryde. Samtidig kan et højere proteinindtag, være med til at sikre at du ikke mister muskelmasse, selvom du er i et kalorieunderskud.\n1,8 – 2,2 g protein pr kg kropsvægt, er oftest det udgangspunkt jeg starter mine fedttabs klienter med.\nEr målet muskelopbygning, vil jeg gå med et moderat protein indtag, og sikre at du får nok til at opbygge muskelmasse, og samtidig gøre plads til mere kulhydrat, så vi sikre at du får nok til at restituere fra din træning. Et ikke ekstremt højt protein indtag, vil også give mere plads til et højere fedtindtag, som spiller en afgørende rolle for hormondannelse m.m. Samme overvejelse vil i høj grad være gældende for sport performance.\nOmkring 1,6 – 1,8 g pr kg kropsvægt, er oftest det udgangspunkt jeg vil bruge for muskelopbygning. Måske lidt lavere for sports performance.\nNår alt kommer til alt – handler det lige så meget om hvor meget protein vores fordøjelse kan klare. Her handler det i høj grad om at variere protein kilderne, så det ikke kun er kylling, (hønse)æg, hakket oksekød og whey hver dag. Udskift i stedet dine kilder med fisk, andre æg, andre udskæringer af oksekød og tilføj f.eks. vildt og andet fjerkræ. I stedet for whey kan man gå med beef eller ris protein.\nTidligere artikel5 begynderfejl du skal undgå!\nNæste artikel20 ting du skal overveje når du laver dit træningsprogram.


STANDBY.dk TV-krimiserien Hvide Sande kommer ud i verden - STANDBY.dk\nPosted By Henrik Baumgarten On 7. oktober 2021 @ 16:44 In Turisme i Danmark | No Comments\nTV-serien ”Hvide Sande” er solgt til europæiske lande, navnlig det vigtige tyske marked. Håbet er, at også seere i fjernere lande vil se serien om havnebyen mellem Ringkøbing Fjord og Vesterhavet.\nIfølge de nyeste tal ligger turismeforbruget i Ringkøbing-Skjern kommune på 3,8 milliarder kroner årligt. Det svarer til, at turisterne skaber over 4.200 arbejdspladser i Destination Vesterhavet, Varde og Ringkøbing-Skjern kommuner.\nMed til at gøre denne del af den jyske vestkyst mere kendt, også i udlandet, er TV-krimiserien Hvide Sande. Det er relativt sjældent, at en TV-serie har navn efter en geografisk lokation, noget af det seneste i Danmark på den konto var ”Strisser på Samsø,” der blev sendt for over 20 år siden.\nMen ”Hvide Sande” er blevet solgt til en række europæiske lande. Fredag i denne uge bliver det finnernes tur, når den finske modsvarighed til Danmarks Radio, TV-stationen YLE, sender første afsnit af TV 2’s serie, optaget i og opkaldt efter havnebyen i Ringkøbing-Skjern Kommune, skriver kommunen i en pressemeddelelse.\nI Norge blev Hvide Sande også sendt på hovedkanalen, NRK. ”Vi er meget tilfredse med seertallene for Hvide Sande, de lå i top af alle serier under vores ”Spenningssommer” på NRKTV,” lyder tilbagemeldingen til Ringkøbing-Skjern kommune fra TV-stationens indkøbere.\nOgså i flere andre europæiske lande\nI Sverige lagde TV-stationen TV4 hele serien ud på streamningtjenesten CMore, mens serien – under navnet Vit Sand – havde premiere på flow-TV hos TV4 i Sverige den 19. august.\nVigtigt for dansk turisme, og i særdeleshed Ringkøbing-Skjern, er at Hvide Sande også er købt til det tyske marked og skal vises på en af de største TV-stationer, NDR. Hvide Sande har lidt handling henlagt til Tyskland, der er Danmarks suverænt største leverandør af udenlandske turister.\nI 2019, sidste normale rejseår før coronakrisen, havde tyske turister 16,8 millioner målbare overnatninger i Danmark. Der var 2,3 millioner norske overnatninger, 1,7 millioner svenske, fulgt af Holland med 1,4 millioner og Storbritannien på femtepladsen med 906.000 overnatninger i Danmark i 2019, viser tal fra VisitDenmark.\nInternational eksponering af Hvide Sande\nKulturchef i Ringkøbing-Skjern Kommune, Per Høgh Sørensen, siger i pressemeddelelsen, at TV 2’s distributionsselskab er i forhandlinger med TV-stationer i en lang række fjerntliggende lande.\n”Det er fantastisk, at Hvide Sande får international eksponering – og at vi gennem serien får sat spotlys på området. Det er en del af vores filmstrategi i Ringkøbing-Skjern Kommune,” siger Per Høgh Sørensen.\nDesuden er erfaringen fra andre TV-krimiserier, blandt andet den svenske ”Wallander,” der foregår i Ystad, og ”Dicte,” der er henlagt til Aarhus, at turisterne lader sig inspirere til af destinationerne, oplyses det.\nOp mod én million danskere så hvert af de otte afsnit af Hvide Sande på TV 2.\nURL to article: https://standby.dk/tv-krimiserien-hvide-sande-kommer-ud-i-verden/


#Hippie-hacks – stofservietter – Project Handmade\n#Hippie-hacks – stofservietter\nMin stakkels familie har efterhånden lagt ryg til en del af mine forsøg på at bringe en mere bæredygtig levevis ind i vores hjem. Min seneste idé har været lidt sværere at overbevise min kæreste om, end de øvrige. Vores regel er, at jeg får 14 dage til at indføre den nye vane, og derefter evaluerer vi, hvordan vanen passer ind i vores hverdag.\nMit sidste projekt har været, at jeg har udskiftet køkkenrullen med stofservietter. Jeg købte en dug i genbrugen, og syede 16 stofservietter ud af den, ved at klippe dugen i firkanter, og sy et lille ombuk hele vejen rundt på hver serviet. Dugen kostede 15 kroner, så det er en ganske fin pris på cirka 1 krone stykket 🙂\nTanken er, at når stofservietterne kan genbruges utallige gange, så sparer vi en masse skrald, altså køkkenrullen, som i sagens natur kun kan bruges én gang. Det burde også spare lidt penge, hvis vi slet ikke køber køkkenruller.\nStofservietterne er placeret på spisebordet, og i de situationer, hvor vi normalt (og det er mange som børnefamilie) ville række ud efter køkkenrullen, så snupper vi blot en stofserviet i stedet for. Det sparer alt mellem 2 og 16 stykker køkkenrulle per måltid, alt efter antallet af gæster, og hvilken mad vi spiser den enkelte dag. Stofservietterne giver ikke ekstra vasketøj, da de ikke fylder særligt meget, og fint passer ind i den ugentlige 60 graders vask, som vi jo alligevel skal sætte igang.\nMin kærestes anke går på, at det er besværligt at bruge stofservietterne (?) og at vi risikerer at løbe tør for servietter (?). Ikke verdens bedste argumenter, så denne gang har jeg ikke accepteret hans indvendinger imod den nye “vane”. Jeg er selv virkelig vild med at bruge stofservietter istedet for papir 🙂 Så indtil videre bliver stofservietterne på bordet – og jeg har gemt køkkenrullen for resten af familien 🙂\nKunne du undvære køkkenrullen?\nGod weekend derude 🙂\n18. august 2017 By Jane\nMen er det ikke dyrt at lave sit eget tøj?\n18. august 2017 at 19:21\nHvor sjovt 🙂 jeg har “udsat” min familie for samme tiltag, og har mødt de samme argumenter fra min mand.\nVi har indtil nu ikke oplevet at løbe tør. Og efter lidt tilvænning i løbet af sommerferien er stofservietterne bare en naturlig dag af hverdagen.\n18. august 2017 at 20:43\nHehe, godt det ikke kun er mig, der er “ond” 🙂 – Mon ikke begge mænd vænner sig til tanken 🙂\n18. august 2017 at 19:27\nDet er genialt, Jane! Jeg tænker ofte over forbruget af køkkenrulle. Jeg tvivler dog på, at jeg kan overbevise resten af familien om stofservietterne, men måske jeg skal afprøve det og insistere på de fjorten dages afprøvning 🙂\nPrøv nu bare – det kan jo være at det bliver en god vane – og hvis ikke, så ved du det 🙂 God aften 🙂\n18. august 2017 at 20:14\nVi har ikke haft køkkenrulle her i familien i årevis. Og i hvert fald ikke i de 16 år vi har været børnefamilie. Vi bruger arvede hæklede servietter til mund og fingre, strikkede karklude til optørring og bomuldsklude til næsen. Og alle klude og håndklæder ryger sammen på 60 grader 1 gang om ugen.\n18. august 2017 at 20:44\nSådan, så er I jo allerede proff. Sejt 🙂\n19. august 2017 at 4:24\nÅrh jeg ville ønske at vi kunne. Det tog min kæreste næsten halvt år at vænne sig til de nye karklude. Men ift at det nok faktisk er mig der bruger mest køkkenrulle er det et forsøg værd. Faktisk har jeg haft stoffet liggende længe til forsøget. Sy-tiden er bare udeblivet. Men ville så gerne væk fra engangs en dag, og synes også køkkenrulle er grimt\n21. august 2017 at 19:20\nHehe, mon ikke han kan lokkes til en enkelt ny vane, det er da værd at prøve. Særligt, når du jo selv kan sy nogle fine servietter, seje dig!\n19. august 2017 at 11:34\nVi har aldrig købt en køkkenrulle. Vi bruger en varm, våd klud på bordet til hvert måltid. Det kan din mand nemt lære 😉\n21. august 2017 at 19:19\nDet gjorde vi også, da børnene var små, men da de blev større kom køkkentullen snigende – spørg mig ikke hvorfor 🙂\n20. august 2017 at 6:11\nSikke en god ide! Han vænner sig nok til det ;0)\nMon ikke – han gider nok ikke lede efter køkkenrullen 🙂\n21. august 2017 at 15:58\nDet er ikke noget problem, dog vil jeg sige at det er godt du har valgt en farvet dug. Jeg arvede en 20 hvide stofservietter og de er absolut ikke hvide mere\n21. august 2017 at 19:21\nJa, den havde jeg godt regnet ud – særligt fordi at jeg ikke vil være øm over servietter – de skal bare bruges, og så må mønsteret skjule pletterne lidt 🙂\n22. august 2017 at 17:51\nHar heldigvis fået 2 duge af min mor, jeg planlægger at lave om til flere stofservietter?\n1. september 2017 at 7:51\nDa begge vores børn var små havde vi et lille lager af vaskeklude, og de blev brugt flittigt under måltider (det er jo imponerende som de små størrelser kan få mad ud over ALT :-D). Efter det er den tilgang faktisk gået i glemmebogen, – måske jeg skulle prøve det igen (jeg har i hvert fald stof nok…)\nMå vi høre hvordan forsøget endte..? 🙂\n6. september 2017 at 17:15\nJeg kan virkelig anbefale at finde kludene frem igen. Vores gæster synes også at det er lidt hyggeligt (og garanteret underligt) med stofservietterne 🙂 Forsøget kører stadig 🙂\n1. januar 2019 at 23:18\nHvad bruger i til eks oprydning efter madlavning? Oplever vi bruger meget køkkenrulle i oprydningen (aftørring af fedt på komfur, vask, safter på køkkenbord)?\n13. januar 2019 at 21:35\nVi bruger bare en karklud til at tørre bordet, og fingrene, hvis der skal fjernes madrester i vasken. Har intet behov for køkkenrulle…


Dansker får 6-dagesdebut i udlandet | Dansk Bicycle Club – Internetside for dansk banecykling\nDansker får 6-dagesdebut i udlandet\n20. januar 2015 Uncategorized\nElias Helleskov Busk får sin professionelle debut i et 6-dagesløb i Berlin. Han troede egentlig, at han skulle køre U23-udgaven af Berlins 6-dagesløb, UIV Cuppen, men i stedet bliver det i de professionelles felt, at Elias Helleskov Busk er at finde, når det 6-dagesløbet i den tyske hovedstart starter på torsdag.\n”Da jeg fører UIV Cuppen samlet sammen Simon Bigum, og Berlin er sidste afdeling, regnede jeg med at skulle køre der. Jeg stod ikke på startlisten og fik Jimmi Madsen (6-dagesløbet i Københavns sportschef, red.) til at undersøge det. Det viste sig, at en af de professionelle ryttere havde meldt fra med sygdom, og jeg kunne komme med der i stedet. Det glæder jeg mig virkelig meget til,” forklarer Busk om sin pludselige deltagelse.\nSkal lære før København\nBusk får dermed mulighed for at lære et professionelt 6-dagesløb at kende, inden han næste torsdag starter i det københavnske 6-dagesløb. Det danske løb skulle have været hans professionelle debut, hvor han danner par med Simon Bigum. I Berlin erstatter han Benedikt Kendler og kommer til at danne par med tyskeren Tino Thömel.\n”Han har kørt 11 6-dagesløb og har helt sikkert noget erfaring, som han kan lære videre, så jeg ikke kegler rundt i København. Derfor er jeg virkelig glad for at få erfaringen inden København, så jeg forhåbentlig kan køre lidt stærkere og vise mig godt frem på hjemmebane. Berlin handler om at komme igennem og lære, men jeg vil da ikke blive nummer sidst,” fortæller Elias Helleskov Busk.\nMed Busks tilføjelse skal hele seks danske ryttere køre de professionelles 6-dagesløb i Berlin. Alex Rasmussen og Marc Hester kører sammen (og er tilfældigvis par nummer 7) som de største danske navne. Derudover danner Simon Bigum og Mathias Krigbaum endnu et rent dansk par, mens Jesper Mørkøv kører sammen med tyskeren Nico Hesslich.


Med ReSound Enzo2 kan du få Smart Hearing i de mindste, men super effektive, høreapparater på markedet.\nBrugeren får nem adgang til lyd og ReSound Enzo2 er optimeret til brug med iPhone, iPad og iPod Touch, som der kan streames lyd direkte fra. Desuden kan du tilpasse din høreoplevelse efter behov og præference.\nBrugere af ReSound Enzo2 vil opleve en krystalklar lyd, der er afbalanceret og bliver forstærket, så lyden fortsat er knivskarp i mere udfordrende omgivelser. Den unikke Spatial Sense funktion sikrer nemlig, at du kan fokusere på den lyd, du er interesseret i.\nDa ReSound Enzo2 er “Made for iPhone” kan du streame både telefonopkald, musik og andre lyde direkte fra din iPhone, iPad og iPod Touch uden yderligere hardware. Har du en Android smartphone – eller anden telefon med Bluetooth – kan du dog stadig streame til dine Enzo2 høreapparater, hvis blot du har en ReSound Unite Phoneclip +.\nReSound Enzo2 er designet, så de er små og med fokus på den ypperste komfort og diskretion, men samtidig meget robuste og med alle de funktioner, du har behov for. Alle modeller er derfor også behandlet med iSolate nanotech, så høreapparaterne er beskyttet mod vand, støv, sved og ørevoks.


VEDTÆGTER FOR GRINDSTED GYMNASTIK- OG IDRÆTSFORENING\nForeningens navn er Grindsted Gymnastik- og Idrætsforening, forkortet GGIF, og dens hjemsted er Billund Kommune.\nForeningens adresse er hovedbestyrelsesformandens.\nForeningens formål er at virke for idrættens fremme.\nForeningens afdelinger er gennem specialforbundene tilsluttet DIF og DGI samt BKI, (Billund Kommunes Idrætsråd).\nForeningens optager såvel aktive som passive medlemmer.\nBåde aktive og passive medlemmers indmeldelse skal ske til de respektive afdelinger, og er gældende for én sæson.\nPersoner, der tidligere har været medlem af en anden idrætsforening, kan først optages, når de er kontingentfri i denne forening.\nHvis et medlem overtræder foreningens love, eller hvis dets opførsel eller handlinger er til skade for foreningens omdømme, kan det af den respektive afdeling idømmes karantæne, og evt. af hovedbestyrelsen ekskluderes af foreningen, dog først efter, at den pågældende har haft lejlighed til at redegøre for de påtalte forhold.\nKontingentrestancer udover 3 måneder kan medføre inappellabel eksklusion af foreningen. Fornyet medlemskab kan ikke opnås, før skyldig kontingent er afviklet\nVed eventuel eksklusion på grund af kontingentrestance indberettes vedkommende til det respektive forbund.\nHovedbestyrelsen kan udnævne æresmedlemmer, der er kontingentfri og tillige har adgang til alle foreningens sportsarrangementer.\nHovedbestyrelsens medlemmer er kontingentfri.\nHovedgeneralforsamlingen er foreningens øverste myndighed. Den ordinære hovedgeneralforsamling afholdes hvert år i Grindsted by inden udgangen af februar måned. Hovedgeneralforsamlingen indkaldes med mindst 14 dages varsel ved bekendtgørelse i et eller flere lokale dag- eller ugeblade med angivelse af dagsorden. Hovedgeneralforsamlingen kan også indkaldes ved brev til det enkelte medlem med mindst 14 dages varsel.\nForslag, der ønskes behandlet, skal være hovedbestyrelsen i hænde senest 8 dage før generalforsamlingen afholdes.\nHovedgeneralforsamlingen er beslutningsdygtig, uanset hvor mange medlemmer der er mødt.\nAlle medlemmer over 15 år er stemmeberettiget og valgbare. Forældre til medlemmer under 15 år kan repræsentere deres børn på hovedgeneralforsamlingen. Ved valg til forretningsbestyrelsen skal man dog være fyldt 18 år.\n2. Hovedbestyrelsens beretning.\nEkstraordinær generalforsamling kan afholdes, når hovedbestyrelsen finder det nødvendigt, eller når mindste 5 % af foreningens medlemmer stiller skriftligt krav herom til hovedbestyrelsen med motiveret forslag til dagsorden.\nAfstemninger sker ved håndsoprækning, med mindre der kræves skriftlig afstemning.\nSimpel stemmeflertal er afgørende og ved stemmelighed bortfalder forslaget.\nAfstemning om lovændring - se § 12.\nForeningen ledes af en hovedbestyrelse, der er sammensat af èn repræsentant fra hver afdelingsbestyrelse, normalt afdelingens formand.\nGeneralforsamlingen kan vælge en formand, som ikke er medlem af afdelingernes bestyrelse. I så fald består hovedbestyrelsen af et ekstra medlem.\nHovedbestyrelsen koordinerer arbejdet i foreningen, således at samarbejdet mellem og i afdelingerne fører til den bedst mulige opfyldelse af foreningen formål.\nHovedbestyrelsen vedtager selv sin forretningsorden.\nHovedbestyrelsen konstituerer sig selv.\nÆndringer af lovene kan kun ske, når de vedtages af 3/4 af de fremmødte medlemmer.\nEr dette ikke tilfældet, men er der simpelt flertal for lovændringen, sammenkaldes til en ny hovedgeneralforsamling inden 30 dage, på hvilken vedtagelse kan ske ved simpelt stemmeflertal.\nForeningen kan kun opløses efter vedtagelse på 2 ekstraordinære generalforsamlinger med mindst 4 og højes 8 ugers mellemrum, når 3/4 af de fremmødte medlemmer stemmer herfor.\nForeningens ejendele overgår til Billund Kommune til opbevaring, indtil en forening med lignende form oprettes i Grindsted by.\nAfdelingens budget og regnskab\nAfdelingerne fastsætter selv regnskabsåret i forhold til afdelingens sæson. Afdelingerne udarbejder de respektive afdelingers regnskab, status og budget for det kommende år og fremlægger dette på afdelingens generalforsamling.\nAfdelingsregnskabet revideres af 2 på generalforsamlingen valgte revisorer.\nHver afdeling ledes af en bestyrelse på mindst 3 medlemmer.\nAfdelingerne skal føre en fortegnelse over afdelingens medlemmer.\nAfdelingerne skal føre en fortegnelse over afdelingens rekvisitter og inventar.\nAfdelingerne tegnes af de respektive afdelingsformænd.\nVed gældsstiftelse, køb, salg eller pantsætning af fast ejendom, foretaget af den enkelte afdelingsbestyrelse, tegnes afdelingen af denne.\nKun afdelingsformanden og afdelingskassereren kan disponere over de på afdelingens konti indestående beløb.\nAfdelingens medlemmer og bestyrelsesmedlemmer hæfter ikke personligt for de af afdelingen indgåede forpligtelser, for hvilken alene afdelingen hæfter med dens formue.\nAfdelingens medlemmer har ikke nogen økonomisk forpligtelse overfor afdelingen udover kontingentforpligtelsen.\nAfdelingens medlemmer har ikke krav på nogen del af afdelingens formue eller udbytte af nogen art.\nVedtaget den 23. februar 2009 på hovedgeneralforsamlingen.


Fredag “Lille Nytår” Mixed Night | Tucan Club\n29Dec19:00Fredag "Lille Nytår" Mixed NightFOR PAR & SINGLER19:00\nKom og vær med til vores "Lille Nytårsaften" på fredag den 29/12. Vi forkæler vores gæster med lodtrækning af 4 produkter fra Tucan Shop, samt 4 pladser til BRONZE PAKKEN,\nKom og vær med til vores “Lille Nytårsaften” på fredag den 29/12. Vi forkæler vores gæster med lodtrækning af 4 produkter fra Tucan Shop, samt 4 pladser til BRONZE PAKKEN, efter kl. 21.30 til Nytårsaften.\nVi lader op til en rigtig festlig aften, når vi starter op i skumkanonen og fyrer årets sidste skum-fest af mellem kl 22.00-23.00.\nVi glæder os til at se en masse glade gæster, som “lidt på forskud” vil være med til at skåle os ind i år 2018


TYVERI: Ny Mercedes-Benz mister fælgene i Ørestad »\nHjem>># SAMFUND>># KRIMI>>TYVERI: Ny Mercedes-Benz mister fælgene i Ørestad\nNiki Send an email 31/05/2021\n3.816 minutter læst\nMercedes-Benz mister hjul, og sættes på reservehjul\nSå har der endnu engang været tyveri af fælge og dæk på en tysk bil på Amager. Denne gang er det igen sket i Ørestad, i et af bydelens mange parkeringshuse.\nNormalt når vi tidligere har set disse sager opstå, så er bilerne som tyveriet er gået ud over, endt på grønne mælkekasser fra Arla. Men denne gang har tyvene været lidt flinkere, og efterladt et par reservehjul, som bilen er blevet sat på.\nFremgangsmåden ser ud til at have været den samme, da hjulbolte lægger spredt ud over arealet omkring bilen, men nyt er det altså, at den dyre tyske stationcar, er endt på et par reserve hjul.\nMuligvis fanget på kamera denne gang\nI stort set alle af de tidligere sager vi kender til, er tyverierne foregået i parkeringshuse, hvor der både findes faste parkeringsvagter og endda overvågningskameraer.\nDesværre sker det hver eneste gang, at det hævdes at de overvågningskameraer som er monteret enten har været klippet over så de ikke har kunne optage, ellers har de peget den anden vej på det pågældende tidspunkt, eller også har de af ukendte årsager slet ikke optaget på det eksakte gerningstidspunkt.\nNyt i denne sag er, at bilen er blevet efterladt på et par reservehjul. Normalt efterlades disse biler på grønne mælkekasser fra Arla.\nOg det kan godt undres at der ikke er mere fokus på kundernes sikkerhed. For en licens til at parkere i disse parkeringshuse i Ørestad på Amager, koster i omegnen af 12.000 kroner om året. Pr. bil.\nMen kun få meter fra hvor denne Mercedes-Benz C-Klasse holder parkeret, er der monteret flere overvågningskameraer – så man kan håbe, at de har virket denne gang.\nDiskutteres åbent og omfangsrigt på sociale medier\nPolitiet har desværre også ofte et ressourceproblem når disse ting har fundet sted, så det er sjældent at eventuelt overvågningsmateriale bliver sikret til videre bevisførelser.\n*FUNDET*: Charlotte mistede sin Mazda på campingpladsen\nI galleriet herunder kan du se de triste billeder, af det nyeste tilfælde med en Mercedes C-Klasse Stationcar, som mister sine fælge i Ørestad på Amager.\nGALLERI: Mercedes-Benz mister fælgene i Ørestad på Amager\nJulian Gonzalez siger:\n09/06/2021 kl. 14:55


Tørt og solrigt vejr – super til Skovens Dag | SønderborgNYT\n6. maj 2018 01:46 Kultur\nSøndag bliver det tørt og solrigt med temp. op mellem 17 og 22 grader, oplyser DMI – og det kan gøre det til en dejlig oplevelse at tage en tur i skoven.\nNaturstyrelsen og naturskolerne i Sønderborg inviterer hele familien i Sønderskoven i dag søndag kl. 11 – 15. Naturstyrelsens medarbejdere og Egetofte Naturskoles frivillige “husvenner” står klar med en bred vifte af aktiviteter for “børn” i alle aldre.\nDu kan komme på hestevognstur med en guide rundt i skoven samt til skovens oase, Staals Mose, hvor skovens folk fortæller om skovens historie. Ved Staals Mose kan du være med til at finde skovens livstræer, gå på opdagelse med kamera og “fange” skovens dyr og planter med linsen eller bage lækre skovpandekager med friske urter.\nDet skriver naturskolen i en pressemeddelelse.\nPå Egetofte Naturskole er der åbent hus, og indendørs bliver der mulighed for at komme tæt på den store samling af udstoppede dyr. Ved vandhullet i naturskolens smukke have kan man fange smådyr og studere dyrelivet med feltudstyr. Vi sejler med små både, som I selv bygger og lærer meget mere om vand. Der kan saves og snittes, og for de yngste er der mulighed for at lave kreative ting af naturmaterialer.\nVi vil indvie Naturskolernes nye Vild Mad Trailer med smagsprøver fra naturens spisekammer. Der vil være massevis af snobrødsdej som blot venter på at blive bagt over bålet. Bigården summer af aktivitet ligesom resten af området i Sønderskoven.\nSkal sulten stilles, er du velkommen til at medbringe madpakke og drikkelse.\n30. april 2018 17:01\nTag familien med på oplevelse i Sønderskoven på søndag\n6. maj 2018 15:13\nStore oplevelser på Skovens Dag\n27. august 2018 08:14\nKom til Naturens Dag ved Staals Mose i Sønderskoven\n23. november 2015 06:21\nDMI: Tørt vejr med en del sol


Rhapsody In August - 1991 DVD Film → Køb billigt her\nRhapsody In August - 1991 - DVD\nRhapsody in August er Akira Kurosawa's mesterlige fortælling om tre generationer og deres holdninger og forbindelser til atombomberne over Japan i 1945. Hovedpersonen Kane er en ældre... Læs mere.\nRhapsody in August er Akira Kurosawa's mesterlige fortælling om tre generationer og deres holdninger og forbindelser til atombomberne over Japan i 1945.\nHovedpersonen Kane er en ældre dame midt i 80'erne, som bor alene på den gård hun engang delte med sin mand, der blev dræbt af atombomben over Nagasaki. Kane har besøg af sine fire børnebørn i sommerferien, da børnenes forældre er på Hawaii for at besøge et døende familiemedlem – Kane's bror. Den samme bror, der rejste efter krigen og giftede sig med en amerikansk dame, og skabte sig en stor formue i ananas-industrien.\nKane's børnebørn keder sig på den gamle gård, og da de kan se deres snit til det, tager de til Nagasaki. Her besøger de det sted, hvor deres bedstefar blev dræbt, og for første gang oplever de atombomben i 1945 som meget nærværende, og ikke kun noget de har hørt fra undervisningen i skolen. Langsomt vokser respekten for deres bedstemor, samtidig med et voksende had til USA.\nI mellemtiden modtager Kane et telegram fra sin bror, der har et sidste ønske om at se sin søster, inden han dør. Men Kane er modvillig, hun kan ikke huske sin bror mere, og årsdagen for bombningen af Nagasaki nærmer sig. Som troende buddhist vil hun blive hjemme og ære sin afdøde mand. Hendes amerikanske nevø Clark (Richard Gere) rejser til Japan for at prøve at overtale Kane til at komme til Hawaii\nVi prioriterer sikkerheden højt, da det er noget af det vigtigste at have styr på, når det drejer sig om handel på nettet. For at få den optimale garanti for sikkerheden ved betaling online, har vi opnået at få NETS til at godkende vores løsning for online betaling. Så når du køber og foretager betaling via Internettet hos Gucca, er det sikkert.\nUagtet hvilke produkter du køber hos Gucca, giver vi altid 30 dages fuld returret. Så fortryder du af en eller anden grund dit køb, og alligevel ikke ønsker at beholde varen, så send blot din vare retur til os, og vi sender dine penge den modsatte vej. Vi er naturligvis altid klar med rådgivning og svar, hvis du måtte ønske at sende dit produkt retur.\nVi ønsker ikke at du skal vente i alt for lang tid på din vare, og vi har derfor fokus på at sikre levering på kortest mulig tid. Indenfor 1-2 hverdage vil du modtage din vare. Det eneste som kan udskyde leveringen, er, hvis den ikke er på lager. Du kan altid se den nøjagtige lagerstatus på det enkelte produkt. Vi sidder klar ved telefonen og på e-mail, hvis du er i tvivl om lagerstatus og leveringstid.\nNår du handler hos os, er det muligt at vælge mellem mange forskellige betalingsmuligheder. Du skal naturligvis vælge den betalingsform, der passer dig bedst. Du handler altid sikkert og trygt, lige meget hvilken af vores betalingsformer du benytter. Se de betalingsmuligheder du har hvis du klikker på førnævnte link. Desuden skal du huske på, at såfremt du gør brug af kreditkort, trækker vi først pengene den dag vi afsender din vare.\nSkulle det ske, at du har problemer undervejs, så tag endelig kontakt til os. Vores kundeservice er åben imellem klokken 10-15 på hverdage, og vi er altid parat til at give dig den hjælp, du ønsker, med godt humør og et smil på læben.\nVi giver dig naturligvis mulighed for at spore ordren hele vejen til den er dig i hænde. Når købet er fuldendt, kan du bagefter logge ind på din personlige ordreside. På ordresiden kan du følge med i, hvornår din forsendelse er blevet sendt afsted. Vi sender en mail med leveringsinformation, lige så snart vi har sendt din bestilling.\nRichard Gere Hidetaka Yoshioka Mitsunori Isaki Hisashi Igawa Sachiko Murase Narumi Kayashima Tomoko Ôtakara Toshie Negishi Chôichirô Kawarasaki Mieko Suzuki\nRhapsody In August, Dvd, Movie\nDin anmeldelse af Rhapsody In August - 1991\nproduct_stock_yes product_offer_yes product_preorder_no\tproduct_buyable_yes product_group_dvd path__forside path__film path__dvdfilm path__drama path__rhapsodyinaugust1991\n49,95 krI'm Not There - Blu-Ray


Åndelige højdepunkter - Kenneth Sørensen\nDu er her: Hjem / e-bøger / Åndelige højdepunkter\nVarekategorier: e-bøger, Piero Ferrucci\nBogen er dog langt mere end en biografisk beskrivelse; den er også en inspirerende fortælling om, hvorledes vi selv kan gå den vej, som disse store mennesker så indlysende befandt sig på. Ferrucci har fundet syv veje,som hver især fører til realiseringen af vore allerhøjeste menneskelige muligheder, og som hver især tilbyder metoder til transformation og giver overblik over alle tiders største rejse – rejsen til vores inderste Selv.\nPiero Ferrucci, Åndelige Højdepunkter, 364 sider, pris 298 kr. / 90 kr. e-bog, Kentaur Forlag 2007. Kan købes i webshoppen og som bog her.\nVær den første til at anmelde “Åndelige højdepunkter” Annuller svar